hotchpotch/miracl-hf-unified huggingface dataset:
উত্তরবঙ্গ বিশ্ববিদ্যালয়
উত্তরবঙ্গ বিশ্ববিদ্যালয় ভারতের পশ্চিমবঙ্গ রাজ্যের উত্তরাংশে দার্জিলিং জেলার শিলিগুড়ি শহরের নিকটবর্তী রাজা রামমোহনপুরে অবস্থিত একটি সরকারি বিশ্ববিদ্যালয়। উত্তরবঙ্গের জেলাগুলি ও প্রতিবেশী রাজ্য সিক্কিমের ক্রমবর্ধমান আর্থ-সামাজিক ও কারিগরি মানবসম্পদ বিকাশের লক্ষ্যে ১৯৬২ সালে এই বিশ্ববিদ্যালয় প্রতিষ্ঠিত হয়। বর্তমানে এই বিশ্ববিদ্যালয়ের এক্তিয়ারক্ষেত্রের অন্তর্গত জলপাইগুড়ি বিভাগের উত্তরাংশে স্থিত দার্জিলিং, জলপাইগুড়ি ও কোচবিহার জেলা।
উত্তরবঙ্গে শিলিগুড়ি ও বাগডোগরা বিমানবন্দরের মধ্যবর্তী রাজা রামমোহনপুর অঞ্চলে ৩৩০ একর জমির উপর গড়ে উঠেছে উত্তরবঙ্গ বিশ্ববিদ্যালয়। প্রতিবছর ৩৬ হাজারেরও বেশি স্নাতক ও দেড় হাজারেরও বেশি স্নাতকোত্তর ও গবেষক ছাত্রছাত্রী বিভিন্ন বিষয়ে পঠনপাঠনের জন্য এই বিশ্ববিদ্যালয়ে ভর্তি হন। এই ছাত্রছাত্রীরা যে শুধু উত্তরবঙ্গ থেকে আসেন তাই নয়, পশ্চিমবঙ্গের অন্যান্য অঞ্চল, সিক্কিম, বিহার, এমনকি ভুটান, নেপাল ও বাংলাদেশের মতো সার্কভুক্ত নানা দেশ থেকেও ছাত্রছাত্রীরা এখানে পড়াশোনার জন্য আসেন। তাই বর্তমানে এটি পশ্চিমবঙ্গের অন্যতম বৃহৎ বিশ্ববিদ্যালয়ে পরিণত হয়েছে।
বাংলার গভর্নরদের তালিকা
বাংলায় ব্রিটিশ ইস্ট ইন্ডিয়া কোম্পানি বাংলার নওয়াবদের নিকট থেকে ১৬৯০ সাল থেকেই বাণিজ্য চুক্তি স্থাপন করার অধিকার প্রাপ্ত হয়েছিল।
রবার্ট ক্লাইভ: বাংলার গভর্নর ১৭৫৭-৬০, পুনরায় ১৭৬৫-৬৭  এবং ১৭৬৫ থেকে ১৭৭২ সাল পর্যন্ত বাংলায় দৈত গভর্নর স্থাপন করেন।( ভারতবর্ষে ব্রিটিশ ঔপনিবেশিক শাসন প্রতিষ্ঠার মুল হুতা )। ভ্যান্সিটার্ট (১৭৬০–৬৫) : বুসারের যুদ্ধ (১৭৬৪) করটিয়া(১৭৬৯–৭২) : বাংলার দুর্ভিক্ষ (১৭৭০)
লর্ড রবার্ট ক্লাইভ নেতৃত্বে ব্রিটিশ সৈন্য এবং তাদের স্থানীয় মিত্রদের সহযোগিতায় পলাশীর যুদ্ধে ২৩ শে জুন ১৭৫৭ বাংলার নবাব-কে পরাজিত করে মুরশিদাবাদে হত্যা করা হয় এবং ব্রিটিশ ইস্ট ইন্ডিয়া কোম্পানি নিজেদের প্রশাসন স্থাপন করে। ক্লাইভ গভর্নর হন।
চার্টার অ্যাক্ট ১৮৫৩ এর অধীনে ভারতের গভর্নর জেনারেল বাংলার গভর্নর হিসেবে তার সহগামী শেঠিকে এবং ১৮৫৪ সাল  থেকে ছোট লাট নিযুক্ত করার ক্ষমতাপ্রাপ্ত হয়।
ব্রিটিশ গভর্নরের অধীনে ১৯১১ সালে পূর্ব ও পশ্চিম বাংলাকে একক সরকারের অধিনে এক প্রদেশে পরিনত করা হয়।
ব্রিটিশ ঔপনিবেশিক শাসনের অবসান ঘটে ১৯৪৭ সালে এবং ভারত ও পাকিস্তান নামে দুটি পৃথক নতুন রাষ্ট্র সৃষ্টি করা হয়। পূর্ব পরিকল্পনা অনুসারে ১৯৪৭ সালে বাংলাকে দ্বিধাবিভক্ত করা হয় এবং স্বাধীনভাবে পশ্চিমবঙ্গ ভারতে এবং পূর্ববাংলা পাকিস্তানের সাথে যুক্ত হয়।
ধারাবাহিকতা বজায় রাখাতে অনুগ্রহ করে পশ্চিমবঙ্গের গভর্নরদের জন্য পশ্চিমবঙ্গের গভর্নর তালিকা ও পূর্বঙ্গের গভর্নরদের জন্য পূর্ব বাংলার গভর্নর তালিকা দেখুন।
http://www.worldstatesmen.org/India_BrProvinces.htm
ব্রিটিশ ভারতের প্রেসিডেন্সি ও প্রদেশসমূহ
যোসেফ স্তালিন
যোসেফ স্টালিন (, জর্জীয়: იოსებ სტალინი; ১৮ ডিসেম্বর ১৮৭৮ – ৫ মার্চ ১৯৫৩) একজন রুশ সাম্যবাদী রাজনীতিবিদ এবং ১৯২২ থেকে ১৯৫৩ সাল পর্যন্ত সোভিয়েত ইউনিয়নের কমিউনিস্ট পার্টির কেন্দ্রীয় কমিটির সাধারণ সম্পাদক ছিলেন।
সোভিয়েত ইউনিয়নের ইতিহাসের এই সময়ে স্তালিনের নেতৃত্বে প্রচলিত রাজনৈতিক মতবাদ "স্তালিনবাদ" নামে পরিচিত। শুরুতে কেন্দ্রীয় কমিটির অন্যতম সচিব হিসাবে স্তালিনের ক্ষমতা সীমিত ছিল। ধীরে ধীরে স্তালিন ক্ষমতা কেন্দ্রীভূত করে নেন এবং দলের নেতা হিসেবে সোভিয়েত ইউনিয়নের শাসনক্ষমতা কুক্ষিগত করেন।
স্তালিন সোভিয়েত ইউনিয়নে কেন্দ্রীয়ভাবে পরিচালিত অর্থনীতি ব্যবস্থার প্রচলন করেন। তদানীন্তন সোভিয়েত ইউনিয়নের প্রায় সবটুকুই অর্থনৈতিকভাবে অনগ্রসর ছিল। স্তালিনের দ্রুত শিল্পায়ন ও কৃষিকার্যের যৌথীকরণের মাধ্যমে পুরো দেশটি অল্প সময়ের মধ্যে শিল্পোন্নত দেশে পরিণত হয়। কিন্তু একই সময়ে অর্থনৈতিক উত্থান-পতনের দরুন বহু মানুষ দুর্ভিক্ষে মারা যায়। ১৯৩০-এর দশকে স্তালিন নিজের ক্ষমতা শক্ত করবার জন্য নিপীড়ন শুরু করেন, যার ফলে কমিউনিস্ট পার্টির শত্রু সন্দেহে বহু মানুষকে হত্যা করা হয়, অথবা সাইবেরিয়া ও মধ্য এশিয়ার শ্রম শিবিরে নির্বাসিত করা হয়। রাশিয়ার অনেক জাতিগোষ্ঠীকে তাদের বসতবাড়ি থেকে উৎখাত করে অন্যত্র সরিয়ে দেওয়া হয়।
স্তালিনের শাসনকালে সোভিয়েত ইউনিয়ন দ্বিতীয় বিশ্বযুদ্ধে অংশ নেয় এবং নাৎসি জার্মানির পরাজয়ে গুরুত্বপূর্ণ ভূমিকা রাখে। স্তালিনের নেতৃত্বে সোভিয়েত ইউনিয়ন দ্বিতীয় বিশ্বযুদ্ধ-পরবর্তী বিশ্বের দুই পরাশক্তির একটিতে পরিণত হয়, যা ৪০ বছর পরে সোভিয়েত ইউনিয়নের পতনের পূর্ব পর্যন্ত অব্যাহত থাকে।
অন্নদাচরণ খাস্তগীর
অন্নদাচরণ খাস্তগীর (জন্ম: ১৮৩০ - মৃত্যু: ১৮৯০) (ইংরেজি Annadacharan Khastagir) একজন বিখ্যাত চিকিৎসক, সমাজসংস্কারক এবং গবেষণামূলক প্রবন্ধকার ।
অন্নদাচরণের আদি নিবাস বর্তমান বাংলাদেশের চট্টগ্রামের পটিয়া উপজেলার সুচক্রদণ্ডী । তাঁর বাবা ছিলেন সরকারি উকিল রামচন্দ্র খাস্তগীর । তিনি কলকাতা মেডিক্যাল কলেজ থেকে উত্তীর্ণ হয়ে সরকারী কাজে যোগ দেন এবং মথুরা, বৃন্দাবন এবং উত্তর ভারতের নানা জায়গা ঘুরে কলকাতায় আসেন । তিনি কিছুদিন মেডিক্যাল কলেজ শিক্ষকতাও করেন । বন্ধু বিদ্যাসাগরের আগ্রহে শেষ দিকে হোমিওপ্যাথি চিকিৎসাও করতেন । তাঁর কন্যা কুমুদিনী চট্টগ্রামের প্রথম মহিলা স্নাতক ।
ঊনবিংশ শতাব্দীতে নারীর মুক্তি এবং অধিকার রক্ষা আন্দোলনে তিনি ছিলেন একজন গুরুত্বপূর্ণ ব্যক্তিত্ব । এই কাজে তাঁর সহযোগী ছিলেন দুর্গামোহন দাস, গুরুচরণ মহলানবিশ, রজনীনাথ রায়, এবং দ্বারকানাথ গঙ্গোপাধ্যায় ।
অন্নদাচরণ "চিকিৎসক সম্মিলনী" নামক একটি মাসিক পত্রিকা (১২৯১ বঙ্গাব্দ - ১২৯৯ বঙ্গাব্দ) সম্পাদনা করতেন । তাঁর রচিত উল্লেখযোগ্য বই হল: "মানব জন্মতত্ত্ব", "ধাত্রীবিদ্যা", "নবপ্রসূত শিশুর পীড়া ও চিকিৎসা", "স্ত্রীজাতির ব্যাধিসংগ্রহ", "আয়ুবর্ধন", "শরীর রক্ষন", "পারিবারিক সুস্থতা" প্রভৃতি ।
দুর্গামোহন দাশ
দুর্গামোহন দাশ (জন্ম: নভেম্বর ১৮৪১ - ডিসেম্বর ১৮৯৭) (ইংরেজি: Durgamohan Das) একজন সমাজ সংস্কারক এবং ঊনবিংশ শতকের বাংলার নবজাগরণের একজন উল্লেখযোগ্য ব্যক্তিত্ব ।
দুর্গামোহন দাশের আদি নিবাস বর্তমান বাংলাদেশের ঢাকার তেলিরবাগ । তাঁর বাবার নাম কাশীশ্বর দাশ । তাঁর বাবার কর্মস্থল বরিশালে চোদ্দ বছর বয়েসে প্রদর্শনী বৃত্তিলাভ করে তিনি কলকাতার প্রেসিডেন্সি কলেজে পড়া আরম্ভ করেন । ১৮৬১ খ্রিস্টাব্দে আইনের প্রথম পরীক্ষা "লাইসেন্সিয়েট অফ ল" উত্তীর্ণ হয়ে তিনি কলকাতা সদর আদালতে আইনজীবী হিসাবে কাজ আরম্ভ করেন । ১৮৬৩ খ্রিস্টাব্দে বরিশালে গিয়ে সরকারী উকিল হন । ১৮৭০ খ্রীষ্টাব্দে কলকাতায় এসে ওকালতি আরম্ভ করে ক্রমে প্রতিষ্ঠা পান । তাঁর পুত্রদের মধ্যে এস.আর. দাশ এবং বিচারপতি জ্যোতিষরঞ্জন দাশের নাম উল্লেখযোগ্য । অবলা বসু এবং সরলা রায় তাঁর দুই কন্যা । বিখ্যাত বিজ্ঞানী জগদীশচন্দ্র বসু এবং দার্শনিক প্রসন্নকুমার রায় তাঁর দুই জামাতা । দেশবন্ধু চিত্তরঞ্জন দাশ তাঁর ভ্রাতুষ্পুত্র ।
১২৭১ বঙ্গাব্দে তাঁর প্রচেষ্টাতে বরিশালে দুটি কায়স্থ বালবিধবার আবার বিবাহ হয় । পূর্ববঙ্গে এই প্রচেষ্টা ছিল প্রথম । এর জন্য তাঁকে বহু সামাজিক এবং আর্থিক পীড়ন সহ্য করতে হয় । পরে তাঁর চেষ্টায় বরিশালে আরো কয়েকজন বিধবার বিবাহ হয় । বাবার মৃত্যুর পর তিনি অল্পবয়স্কা বিধবা সৎমার আবার বিবাহ দিয়েছিলেন । নিজে বিপত্নীক হবার পর অতুলপ্রসাদ সেনের বিধবা মা কে বিবাহ করেন । ১৮৭২ খ্রিস্টাব্দে তিনি আইন তৈরি হলে এইরকম বিবাহের জন্য অন্যতম ভারপ্রাপ্ত কর্মচারী নিযুক্ত হন ।
কলকাতায় আনন্দমোহন বসু, দ্বারকানাথ গঙ্গোপাধ্যায়, শিবনাথ শাস্ত্রী প্রমুখদের সাথে স্ত্রীশিক্ষা এবং মেয়েদের উন্নতিবিধানে নানা কাজ করেন । উদ্ধারপ্রাপ্ত বালবিধবা এবং কুলীন মেয়েদের নিজের বাড়িতে আশ্রয় দিতেন । এই সমস্ত বালিকাদের শিক্ষার জন্য ১৩ সেপ্টেম্বর ১৮৭৩ খ্রিস্টাব্দে হিন্দু মহিলা বিদ্যালয় এবং এটি বন্ধ হবার পর ১ জুন ১৮৭৬ খ্রিস্টাব্দে বঙ্গ মহিলা বিদ্যালয় তাঁদের মিলিত চেষ্টায় স্থাপিত হয়েছিল ।
প্রধানত তাঁর প্রচেষ্টায় ও অর্থসাহায্য বরিশাল ব্রাহ্মমন্দির প্রতিষ্ঠিত হয়েছিল । কলকাতায় নব্য ব্রাহ্মদের একটি ছোট দলের তিনি নেতা ছিলেন । তিনি সাধারণ ব্রাহ্মসমাজ প্রতিষ্ঠাতাদের অন্যতম ছিলেন ।
১৮৭৬ খ্রিস্টাব্দে তিনি কলকাতা পৌরসভার সদস্য হন । ভারতসভার তিনি অন্যতম পৃষ্ঠপোষক ছিলেন ।
হেমেন্দ্রনাথ মজুমদার
হেমেন্দ্রনাথ মজুমদার (জন্ম: ১৩০১ বঙ্গাব্দ ১৯ সেপ্টেম্বর ১৮৯৪ - মৃত্যু: ১৩৫০ বঙ্গাব্দ ২২ জুলাই ১৯৪৮) (ইংরেজি: Hemendranath Majumdar) একজন বিখ্যাত বাঙালি চিত্রশিল্পী । তিনি হেমেন মজুমদার বা এইচ. মজুমদার নামেও পরিচিত ছিলেন ।
হেমেন্দ্রনাথ বর্তমান বাংলাদেশের কিশোরগঞ্জে জন্মগ্রহণ করেছিলেন । হেমেন্দ্রনাথের আদি নিবাস বর্তমান বাংলাদেশের ময়মনসিংহের গচিহাটা । ১৯১০ খ্রিস্টাব্দে তিনি কলকাতায় গভর্নমেন্ট স্কুল অফ আর্টে ভর্তি হন । ১৯১১ থেকে ১৯১৫ অবধি তিনি কলকাতার জুবিলি স্কুল অফ আর্টে পড়াশোনা করেন । পঞ্চম জর্জের ভারত আগমন উপলক্ষে তিনি কলেজ তোরণ সাজানোর আদেশ অমান্য করে কলেজ ত্যাগ করেন ।
ভারতের বিভিন্ন শহরে চিত্র প্রতিযোগিতায় তিনি তাঁর কৃতিত্ব দেখিয়েছিলেন । ১৯২১ এবং ১৯২২ সালে তিনি বোম্বে আর্ট একজিবিশনে প্রথম পুরস্কার লাভ করেন । সিক্তবসনা সুন্দরী নারীর ছবি আঁকায় তাঁর খ্যাতি ছিল । "শিল্পী", "ইন্ডিয়ান মাস্টার" ও "আর্ট অফ এইচ মজুমদার" নামক চিত্রপত্রিকাগুলির তিনি সম্পাদক এবং তত্ত্বাবধায়ক ছিলেন ।
১৯১৯ খ্রিস্টাব্দে তিনি যোগেন্দ্রনাথ শীল, যামিনী রায়, ভবানীচরণ লাহা এবং অতুল বসুর সাথে স্থাপন করেন ইন্ডিয়ান অ্যাকাডেমি অফ ফাইন আর্ট । ১৯৩১ খ্রিস্টাব্দে তাঁকে কাশ্মীরের মহারাজা কাশ্মীরে থাকা এবং ছবি আঁকার জন্য আমন্ত্রন জানিয়েছিলেন । ১৯৩২ খ্রিস্টাব্দ থেকে ১৯৩৮ খ্রিস্টাব্দ তিনি পাঞ্জাবের পাতিয়ালা রাজ্যের রাজশিল্পীর পদে ছিলেন ।
তাঁর আঁকা বিখ্যাত ছবির মধ্যে উল্লেখযোগ্য: "স্মৃতি", "মানসকমল", "পরিণাম", "অনন্তের সুর", "সাকী", "কমল না কন্টক" প্রভৃতি ।
সরলা রায়
সরলা রায় (২৬শে নভেম্বর, ১৮৫৯ - ২৯শে জুন, ১৯৪৬) ব্রিটিশ ভারতের একজন শিক্ষাবিদ ছিলেন। তিনি কলকাতা শহরে অবস্থিত গোখলে মেমোরিয়াল স্কুলের প্রতিষ্ঠাতা ছিলেন।
সরলা রায় বিখ্যাত ব্রাহ্ম সমাজ সংস্কারক দুর্গামোহন দাশের কন্যা ছিলেন। তাঁর ভ্রাতার নাম ছিল সতীশ রঞ্জন দাশ এবং ভগিনীর নাম ছিল অবলা বসু। অবলা বসু কলকাতা শহরে অবস্থিত বঙ্গ মহিলা বিদ্যালয় এবং বেথুন স্কুলের প্রথম ছাত্রীদের মধ্যে অন্যতম ছিলেন। কলকাতা শহরে অবস্থিত প্রেসিডেন্সি কলেজের প্রথম ভারতীয় অধ্যক্ষ প্রসন্নকুমার রায়ের সঙ্গে তাঁর বিবাহ সম্পন্ন হয়। স্বামীর সঙ্গে ঢাকা শহরে বাস করার সময় তিনি একটি মহিলাদের বিদ্যালয় স্থাপন করেন। কলকাতা শহরে তিনি অভিজাত পরিবারের মহিলাদের নৃত্যনাট্যে অংশগ্রহণ করার জন্য অনুপ্রেরণা যোগান। রবীন্দ্রনাথ ঠাকুর তাঁর অনুরোধে "মায়ার খেলা" নামক নৃত্যনাট্য রচনা করেন এবং বেথুন স্কুলে এই নাটক প্রথম মঞ্চস্থ করা হয়। ১৯২০ খ্রিস্টাব্দে তিনি কলকাতা শহরে গোখলে মেমোরিয়াল স্কুলের প্রতিষ্ঠা করেন। এছাড়া তিনি ব্রাহ্ম বালিকা শিক্ষালয়ের প্রথম সম্পাদিকার দায়িত্ব পালন করেন। তিনি মার্গারেট কুজিনস প্রতিষ্ঠিত অল ইন্ডিয়া উইমেনস কনফারেন্সের একজন নেতৃস্থানীয়া সদস্যাও ছিলেন। স্মাজকর্মী চারুলতা মুখোপাধ্যায় তাঁর একমাত্র কন্যা ছিলেন।
মাজিদ মাজিদি
মাজিদ মাজিদি () (জন্ম: ১৭ই এপ্রিল, ১৯৫৯) প্রখ্যাত ইরানী চলচ্চিত্র পরিচালক, প্রযোজক, অভিনেতা এবং চিত্রনাট্যকার। তিনি ইরানের রাজধানী তেহরানে জন্মগ্রহণ করেন। মাজিদি সবচেয়ে বেশী পরিচিতি লাভ করেন অস্কার মনোনয়নপ্রাপ্ত চলচ্চিত্র বাচেহা-ই-আসমান (চিলড্রেন অফ হেভেন) এর জন্য। তিনি মূলত শিশুতোষ চলচ্চিত্র নির্মাণ করেন।
মাজিদের জন্ম ইরানী মধ্যবিত্ত পরিবারে । তেহরানে বেড়ে ওঠা মাজিদ ১৪ বছর বয়স থেকেই অপেশাদার নাট্যদলের সাথে কাজ করতেন । পরবর্তীতে তেহরানের Institute of Dramatic Arts থেকে তিনি নাট্যকলার উপর শিক্ষা গ্রহণ করেন ।
১৯৭৯ সালে ইরানী বিপ্লবের পর চলচ্চিত্রের দিকে আগ্রহী মাজিদ বিভিন্ন চলচ্চিত্রে অভিনয় করা শুরু করেন, এর মধ্যে উল্লেখযোগ্য হল ১৯৮৫ সালে মুক্তি পাওয়া মোহসেন মাখমালবাফের বয়কট ।
২০০৪ সাল পর্যন্ত মাজিদ ছিলেন Academy Award এর জন্য মনোনীত একমাত্র ইরানী চলচ্চিত্রকার । ১৯৯৮ সালে নির্মিত বাচেহা-ই-আসমান ছবিটির জন্য তিনি সেরা বিদেশী ভাষায় নির্মিত ছবির জন্য Academy Awards এর মনোনয়ন পান, কিন্তু রবার্তো বেনিনির Life Is Beautiful সে বছর এই পুরষ্কারটি পায় ।মাজিদ মাজিদি প্রচুর পুরস্কার এবং সম্মাননা লাভ করেছেন। এখানে কয়েকটি উল্লেখ করা হচ্ছে:
অক্ষর (হরফ)
হরফ বা অক্ষর () বলতে লিখনের একটি মৌল উপাদানকে বোঝায়। দুই বা ততোধিক অক্ষর একই প্রতীককে নির্দেশ করলে তাদেরকে সহ-অক্ষর বলে; সহ-অক্ষরগুলি একে অপরের প্রতিস্থাপনীয় হতে পারে, কিংবা প্রতিবেশভদে আলাদাভাবে ব্যবহৃত হতে পারে। একাধিক সহ-অক্ষর যে বিমূর্ত এককের রূপভেদ, তাকে অক্ষরমূল বলা হয়। কম্পিউটিং-এর পরিভাষায় অক্ষরমূলকে ক্যারেক্টার নামেও ডাকা হয়।
কোন অক্ষর একাধিক ক্যারেক্টার তথা অক্ষরের সংযুক্ত রূপ হতে পারে। তখন একে যুক্তাক্ষর বলে। অক্ষরগুলি মুদ্রণে বা লেখায় ব্যবহৃত নির্দেশক চিহ্ন-ও হতে পারে।
কম্পিউটিং ও মুদ্রণশৈলীতে ক্যারেক্টার শব্দটি দিয়ে কোন লিখিত বিষয়বস্তু বা টেক্সটের অক্ষরমূল বা অক্ষর-মূল সদৃশ একককে বোঝানো হয়। ক্যারেক্টার বা অক্ষরমূল হল টেক্সটের বা লিখিত বিষয়বস্তুর একটি বিমূর্ত একক। আর অক্ষর হল এই ক্যারেক্টার বা অক্ষরমূলের দৃশ্যমান একক।
সুতরাং, মুদ্রণশৈলীতে অক্ষর বা গ্লিফ বলতে এক বা একাধিক ক্যারেক্টার বা অক্ষরমূলের একটি নির্দিষ্ট দৃশ্যমান রূপকে বোঝায়। এগুলিকে মুদ্রাক্ষর নামে ডাকা হয় এবং একই ধরনের বা শৈলীর আকৃতিবিশিষ্ট অনেকগুলি মুদ্রাক্ষরের একটি সেটকে মুদ্রাক্ষর-ছাঁদ বলে।
অনেকসময় একাধিক ক্যারেক্টার বা অক্ষরমূলকে একটি মাত্র দৃশ্যমান অক্ষর দিয়ে প্রকাশ করা যেতে পারে, যাকে যুক্তাক্ষর বলে। উদাহরণস্বরূপ, "ffi" তিনটি ক্যারেক্টারের সমষ্টি, কিন্তু এদেরকে একটিমাত্র অক্ষর দিয়ে প্রকাশ করা যায়। তিনটি ক্যারেক্টার এখানে একত্রিত হয়ে একটি যুক্তাক্ষর গঠন করেছে।
বিপরীতভাবে কিছু মুদ্রাক্ষরযন্ত্র বা টাইপরাইটারে অনেকগুলি অক্ষরের সাহায্যে একটিমাত্র ক্যারেক্টারকে নির্দেশ করা হয়। যেমন অনেকসময় দুইটি হাইফেন অক্ষর পাশাপাশি বসিয়ে এম-ড্যাশ ক্যারেক্টারটি নির্দেশ করা হয়।
বেশিরভাগ মুদ্রাক্ষর কোন না কোন মুদ্রাক্ষর-ছাঁদের অন্তর্ভুক্ত। একটি মুদ্রাক্ষর-ছাঁদে সাধারণত প্রতিটি ক্যারেক্টারের জন্য একটি মাত্র অক্ষর নির্দিষ্ট থাকে। কিন্তু এর ব্যতিক্রমও আছে। কোন ভাষার বর্ণমালার আকার বড় হলে কিংবা লিখন পদ্ধতি জটিল হলে একটি ক্যারেক্টারকে একাধিক অক্ষর দিয়ে কিংবা একাধিক ক্যারেক্টারকে একটি মাত্র অক্ষর দিয়ে নির্দেশ করা হতে পারে।
বৈদিক সভ্যতা
বৈদিক সভ্যতা পৃথিবীর প্রাচীন সভ্যতা গুলোর মধ্যে অন্যতম। সুমেরীয় সভ্যতার পরেই বৈদিক সভ্যতার বিকাশ হয়। সেই হিসাবে বৈদিক সভ্যতার উদ্ভব মিশরীয় সভ্যতা এবং রোমান ও গ্রিক সভ্যতার কয়েক হাজার বছর আগে । বৈদিক সভ্যতার সুচনা আজ থেকে প্রায় ৫ হাজার বছর আগে। তবে সব চাইতে আকর্ষনীয় ব্যাপার হল বৈদিক সভ্যতার নিদর্শন, বিশেষতঃ সাহিত্য ও ধর্মী বিষয়াদি আজও খুজে পাওয়া যাবে। বর্তমানে সনাতন ধর্ম বা হিন্দু ধর্মের উৎপত্তি বৈদিক সভ্যতা থেকে।
সালফিউরিক অ্যাসিড
সালফিউরিক অ্যাসিড একটি রাসায়নিক যৌগ; যা একটি শক্তিশালী খনিজ এসিড বা অম্ল। কাঠামোগতভাবে এই রাসায়নিক যৌগটির নাম “হাইড্রোজেন সালফেট”। এটির সংকেত HSO। সালফিউরিক এসিড পানিতে দ্রবণীয়। সালফিউরিক এসিড পূর্বে ‘অয়েল অফ ভিট্রিয়ল’ নামে অভিহিত ছিল।
H + SO → HSO 
এখানে হাইড্রজেন ও সালফেট এর রাসায়নিক বিক্রিয়ায় সালফিউরিক এসিড তৈরি হয়। এখানে হাইড্রোজেন প্রতিস্থাপনিও বলে এটি এসিড।
স্পর্শ চেম্বারে 400-500 C তাপমাত্রায় Pt চূর্ণ বা VO প্রভাবকের উপস্থিতিতে SO অক্সিজেন দ্বারা জারিত হয়ে SO উৎপন্ন করে
2SO + O → 2SO + 198 KJ
SO এর সাথে পানি যোগ করলে HSO উৎপন্ন হয়
SO + HO → HSO (98%)
তবে এ পদ্ধতিতে তৈরি না করে নিচের পদ্ধতিতে তৈরি করা হয় | কারণ উপরোক্ত পদ্ধতিতে ধোয়ার সৃষ্টি হয় যা ল্যাবরেটরির পরিবেশ দূষিত করে
(98%) HSO + SO → HSO
HSO কে অলিয়াম বা পাইরো সালফিউরিক এসিড বলা হয়। HSO এর সাথে প্রয়োজনীয় পানি (HO) যোগ করা হয়।
HSO + HO → 2HSO
এভাবে প্রয়োজনীয় ঘনমাত্রার HSO তৈরি করা হয়।
এটি টক স্বাদযুক্ত
এটি নীল লিটমাসকে লাল করে
এটি ক্ষারের সাথে বিক্রিয়া করে লবণ ও পানি উৎপন্ন করে
সার কারখানায় অতি প্রয়োজনীয় একটি উপাদান হল সালফিউরিক এসিড। এছাড়া ডিটারজেন্ট থেকে শুরু করে নানারকম রং, ঔষধপত্র, কীটনাশক সহ পেইন্ট, কাগজ, বিস্ফোরক, রাবারের ভলকানাইজিং, দিয়াশলাই, বারুদ, রেয়ন ও ফটোগ্রাফিতে ব্যবহৃত হাইপো তৈরিতে প্রচুর পরিমাণে সালফিউরিক এসিড ব্যবহৃত হয়।
প্রসন্নকুমার রায়
প্রসন্নকুমার রায় (জন্ম: ১৮৪৯ - মৃত্যু: ১৯৩২) (ইংরেজি: Prasannakumar Roy) একজন বাঙালি শিক্ষাবিদ এবং সাধারণ ব্রাহ্মসমাজের অন্যতম ব্যক্তি। তিনি ডক্টর পি. কে. রায় নামে প্রসিদ্ধ ছিলেন।
প্রসন্নকুমার রায়ের আদি নিবাস বর্তমান বাংলাদেশের ঢাকার শুভাঢ্যা। তিনি যৌবনে ব্রাহ্মধর্মের অনুরাগী হওয়ার জন্য পিতৃগৃহ থেকে বিতাড়িত হয়েছিলেন। তিনি কেশবচন্দ্রের কাছে ব্রাহ্মধর্মে দীক্ষা গ্রহণ করেন। তিনি সমাজ সংস্কারক দুর্গামোহন দাশের কন্যা শিক্ষাবিদ সরলা রায়কে বিবাহ করেন। ভারতের প্রথম বাঙালি এয়ার মার্শাল সুব্রত মুখার্জী তাঁর নাতি ।
তিনি ঢাকা পগোজ স্কুলের ছাত্র ছিলেন। তিনি গিলক্রাইস্ট বৃত্তি পেয়ে বিলেত গিয়েছিলেন। ১৮৭৩ খ্রিস্টাব্দে লন্ডন বিশ্ববিদ্যালয় থেকে বি.এস.সি এবং ১৮৭৬ খ্রিস্টাব্দে এডিনবরা ও লন্ডন বিশ্ববিদ্যালয় থেকে মনোবিজ্ঞানে ডি.এস.সি উপাধি লাভ করেন।
তিনি দেশে ফেরার পর পাটনা কলেজে এবং ঢাকা কলেজে এবং পরে প্রেসিডেন্সি কলেজে অধ্যাপক হিসাবে কর্মরত ছিলেন। প্রেসিডেন্সি কলেজে প্রথমে অস্থায়ী এবং পরে ১৯০২ থেকে ১৯০৫ খ্রিস্টাব্দ অবধি অধ্যক্ষের দায়িত্ব পালন করেন। তিনি ভারতীয়দের মধ্যে প্রথম এই পদের অধিকারী হয়েছিলেন। এরপর তিনি বিশ্ববিদ্যালয়ের রেজিস্টার এবং অবসর গ্রহণের পর কলকাতা বিশ্ববিদ্যালয়ের অধীনস্থ কলেজগুলির পরিদর্শক হন। তাঁর কর্মজীবনের মধ্যে দুই বছর ভারত সচিবের শিক্ষা বিষয়ের পরামর্শদাতা হয়ে ইংল্যান্ড যান।
তিনি এবং আনন্দমোহন বসু একসাথে বিলেতে ব্রাহ্মসমাজ, ইন্ডিয়ান সোসাইটি, এবং একটি পুস্তকালয় স্থাপন করেছিলেন। তিনি কিছুদিন সাধারণ ব্রাহ্মসমাজের সভাপতি ছিলেন। তিনি সাধারণ ব্রাহ্মসমাজের সংস্রবে ধর্মতত্ত্ব আলোচনার জন্য "থিওলজিক্যাল ইনস্টিটিউশন" প্রতিষ্ঠা করেন।
নবি স্টিলেস
নর্বার্ট "নবি" পিটার স্টিলেস এমবিই (জন্ম ম্যানচেস্টার, ১৮ মে ১৯৪২) একজন সাবেক ইংরেজ ফুটবল খেলোয়াড়। তিনি ১৯৬৬ সালের ফিফা বিশ্বকাপ জয়ী ইংল্যান্ড দলের সদস্য ছিলেন। স্টিলেস, ববি চার্লটন ও ইয়ান ক্যালাঘান হচ্ছেন একমাত্র ইংরেজ ফুটবলার যারা বিশ্বকাপ ও ইউরোপীয়ান কাপ দুটিই জিতেছেন।
প্রিয়নাথ বসু
প্রিয়নাথ বসু (জন্ম: ১৮৬৫ - মৃত্যু: ১৯২০) (ইংরেজি: Priyanath Bose) ভারতের সার্কাস জগতের একজন গুরুত্বপূর্ণ ব্যক্তিত্ব এবং গ্রেট বেঙ্গল সার্কাসের প্রতিষ্ঠাতা ।
প্রিয়নাথ বসুর আদি নিবাস বর্তমান পশ্চিমবঙ্গের উত্তর ২৪ পরগণার জাগুলিয়া। তাঁর বাবার নাম মনোমোহন বসু।
প্রিয়নাথ বসুর গ্রেট বেঙ্গল সার্কাস ১৮৮৭ থেকে ১৯২০ খ্রিস্টাব্দ অবধি খেলা দেখিয়েছিল । তিনি প্রফেসর বোস নামে খ্যাত ছিলেন । তিনি ছিলেন প্রথম বাঙালি যিনি "পিরামিড অ্যাক্ট", "জাগলিং অ্যাক্ট", "প্যারালাল বার", "হরাইজন্টাল বার", ও ঘোড়ায় চড়া খেলায় দক্ষতা অর্জন করেছিলেন । তাঁর সার্কাসে বাঙালি পরিচালক, ক্রীড়াবিদ, অশ্বারোহী, পশু-শিক্ষক এবং বাঙালি মেয়েরাও ঘোড়ায় চড়া, বাঘের খেলা, ট্র্যাপিজের খেলা দেখাতেন । ভারতের প্রথম মহিলা সার্কাস খেলোয়াড় সুশীলাসুন্দরী এবং তাঁর বোন কুমুদিনী এই সার্কাসে খেলা দেখাতেন । বাঙালি মেয়ে মৃণ্ময়ী এখানে হাতির পিঠে বসে বাঘের খেলা দেখাতেন ।
অগ্নিমিত্র
অগ্নিমিত্র () (রাজত্বকাল ১৪৯-১৪১ খ্রিস্টপূর্বাব্দ) শুঙ্গ রাজবংশের দ্বিতীয় সম্রাট ছিলেন।
মহাকবি কালিদাস রচিত "মালবিকাগ্নিমিত্রম" কাব্যে অগ্নিমিত্রকে বৈম্বিক কুলের সন্তান বলে উল্লেখ করা হয়েছে; অপরদিকে পুরাণে তাঁকে শুঙ্গ হিসেবে উল্লেখ করা হয়েছে। মালবিকাগ্নিমিত্রম কাব্য থেকে জানা যায় যে, পিতার শাসনকালে অগ্নিমিত্র বিদিশা অঞ্চলের গোপত্রী বা শাসক হিসেবে দায়িত্ব পালন করেন। ১৪৯ খ্রিস্টপূর্বাব্দে পিতা পুষ্যমিত্র শুঙ্গের স্থলে তিনি সিংহাসন লাভ করেন। বায়ু পুরাণ ও ব্রহ্মাণ্ড পুরাণ অনুসারে, তিনি আট বছর রাজত্ব করেন। এই কাব্যে ধারিণী, ইরাবতী ও মালবিকা নামক তাঁর তিন রাণীর নাম পাওয়া যায়।
মালবিকাগ্নিমিত্রম অনুসারে অগ্নিমিত্রের শাসনকালে তাঁর সঙ্গে প্রতিবেশী বিদর্ভ রাজ্যের যুদ্ধ বাঁধে। মৌর্য্য শাসনকালে এক মৌর্য্য সচিব তাঁর শ্যালক যজ্ঞসেনকে বিদর্ভ অঞ্চলের সিংহাসনে আসীন করলে বিদর্ভ স্বাধীন রাজ্য হিসেবে সাম্রাজ্য থেকে পৃথক হয়। যজ্ঞসেনকে সিংহাসনচ্যুত করাড় জন্য তাঁর ভাই অগ্নিমিত্রের কাছে সাহায্য প্রার্থনা করেন, কিন্তু বিদর্ভ রাজ্যের সীমান্ত অতিক্রম করার সময় তিনি বন্দী হন। এই ঘটনায় অগ্নিমিত্র মাধবসেনকের মুক্তির দাবি করলে যজ্ঞসেন তাঁর পরিবর্তে অগ্নিমিত্রের হাতে বন্দী তাঁর ভগ্নিপতী তথা প্রাক্তন মৌর্য্য সচিবের মুক্তি দাবি করেন। কিন্তু এই শর্তে রাজী না হয়ে অগ্নিমিত্র বিদর্ভ রাজ্য আক্রমণ করে যজ্ঞসেনকে পরাজিত করেন। যুদ্ধে বিজয়ী হয়ে অগ্নিমিত্র তখন মাধবসেন ও যজ্ঞসেনেরর মধ্যে বিদর্ভ রাজ্যকে দ্বিখন্ডিত করে দেন এবং দুই শাসকই শুঙ্গ সাম্রাজ্যের বশ্যতা স্বীকার করতে বাধ্য হন।
বসুজ্যেষ্ঠ
বসুজ্যেষ্ঠ () বা সুজ্যেষ্ঠ (; "মৎস্য পুরাণ অনুসারে") (রাজত্বকাল ১৩১-১২৪ খ্রিস্টপূর্বাব্দ) শুঙ্গ রাজবংশের তৃতীয় সম্রাট ছিলেন।
বসুজ্যেষ্ঠ ১৩১ খ্রিস্টপূর্বাব্দে পিতা অগ্নিমিত্রের স্থলে সিংহাসন লাভ করেন। বসুজ্যেষ্ঠের রাজত্বকাল সম্বন্ধে বিশেষ কিছু জানা যায় না। মহাকবি কালিদাস তাঁর মালবিকাগ্নিমিত্রম কাব্যে বসুজ্যেষ্ঠ সম্বন্ধে উল্লেখ করেছেন। সিন্ধু নদের তিনি ইন্দো-গ্রীক সাম্রাজ্যের সেনাবাহিনীকে যুদ্ধে পরাজিত করেন। তিনি পিতামহ পুষ্যমিত্র শুঙ্গের মত অশ্বমেধ যজ্ঞ সম্পন্ন করেন।
বসুমিত্র
বসুমিত্র (; "মৎস্য পুরাণ অনুসারে") বা সুমিত্র (; "বায়ু পুরাণ, বিষ্ণু পুরাণ ব্রহ্মাণ্ড পুরাণ ও ভগবৎ পুরাণ অনুসারে") (রাজত্বকাল ১৩১-১২৪ খ্রিস্টপূর্বাব্দ) শুঙ্গ রাজবংশের তৃতীয় সম্রাট ছিলেন।
বসুমিত্র শুঙ্গ রাজবংশের দ্বিতীয় সম্রাট অগ্নিমিত্র ও তাঁর পত্নী ধারিণীর পুত্র ছিলেন। ১৩১ খ্রিস্টপূর্বাব্দে ভ্রাতা বসুজ্যেষ্ঠের স্থলে তিনি সিংহাসনলাভ করেন। মহাকবি কালিদাস তাঁর মালবিকাগ্নিমিত্রম কাব্যে বসুজ্যেষ্ঠ সম্বন্ধে উল্লেখ করেছেন। সিন্ধু নদের তিনি ইন্দো-গ্রীক সাম্রাজ্যের সেনাবাহিনীকে যুদ্ধে পরাজিত করেন। তিনি পিতামহ পুষ্যমিত্র শুঙ্গের মত অশ্বমেধ যজ্ঞ সম্পন্ন করেন। বাণভট্ট রচিত হর্ষচরিত গ্রন্থানুসারে একটি নাটক দেখার সময় মিত্রদেব নামক জনৈক ব্যক্তি দ্বারা তিনি নিহত হন।
ব্রিটিশ পদাতিক বাহিনী
ব্রিটিশ সেনা বাহিনীর পদাতিক শাখা ১৯টি রেজিমেন্টের ৫১টি পদাতিক ব্যাটালিয়ন নিয়ে গঠিত। এদের মধ্যে ৩৭টি ব্যাটালিয়ন ‘নিয়মিত’ বাহিনীর অংশ এবং বাকি ১৪টি ‘টেরিটোরিয়াল’ (সংরক্ষিত) বাহিনীর অংশ। রয়েল জিব্রাল্টা রেজিমেন্ট ‘নিয়মিত’ ও ‘টেরিটোরিয়াল’ বাহিনীর সমন্বয়ে গঠিত যেখানে ৩টি নিয়মিত এবং ১টি টেরিটোরিয়াল কম্পানি।
পশ্চিমবঙ্গের রাজনৈতিক দল
পশ্চিমবঙ্গের রাজনৈতিক দলগুলির তালিকাভারতের নির্বাচন আয়োগ
ভারতের রাজনৈতিক দলগুলির তালিকা
ভারতের রাজনৈতিক দলের তালিকা
! দলের নাম
! সংক্ষিপ্ত নাম
! প্রতিষ্ঠার বছর
! প্রধান নেতা/নেত্রী
! রাজ্য
[[বিষয়শ্রেণী:ভারতের রাজনৈতিক দল]]
[[বিষয়শ্রেণী:ভারতের রাজনীতি]]
[[en:List of recognised political parties in India]]
[[hi:भारत के राजनितिक दलों की सूची]]
[[ml:ഇന്ത്യയിലെ രാഷ്ട്രീയ കക്ഷികള്‍]]
[[sv:Indiens politiker och politiska partier]]
[[ta:இந்திய அரசியல் கட்சிகள்]]
বেথেলহাম
বেথেলহাম বা বৈৎলেহম (, ) হল পশ্চিম তীর অঞ্চলের একটি শহর। প্রায় ২২,০০০ ফিলিস্তিনি অধ্যুষিত এই শহরে প্রধানত খ্রিষ্টধর্মাবলম্বীরা বসবাস করে। মনে করা হয় যে, এই শহরেই যিশু খ্রিষ্টের জন্ম হয়েছিল। শহরটির নামের উৎপত্তি আরবী শব্দ “বাইত লহম” থেকে যার অর্থ হচ্ছে “মাংসের ঘর”।
ইলাত
ইলাত লোহিত সাগরের উত্তর প্রান্তে অবস্থিত ইসরায়েলের একটি শহর । এর জন সংখ্যা হচ্ছে প্রায় ৫০,০০০ । ১৯৪৯ সালের যুদ্ধের সময়ে এই শহরের স্থাপন শুরু হয় ।
গাজা
গাজা সিটি গাজা ভূখন্ডের একটি শহর যার প্যালেষ্টাইনী জনসংখ্যা প্রায় ৪ লক্ষ। ক্যানানাইটিসরা ভুমধ্য সাগরের তীরে অবস্থিত এই শহরটি স্থাপন করেছিল খৃষ্টপূর্ব ৩০০০ অব্দে।
গোলান মালভূমি
গোলান মালভূমি ১১৫০ কিলো মিটার আয়তনের একটি মালভূমি (Heights) যা গোলান পর্বতমালার অংশ। ইসরাইলের উত্তর প্রান্তে অবস্থিত সিরিয়ার এই অঞ্চলটি ১৯৬৭ সালের আরব ইসরাইলী যুদ্ধে ইসরাইল দখল করে নিয়েছিল। এ অঞ্চলের জনসংখ্যা প্রায় ৩০,০০০ যার মধ্যে প্রায় অর্ধেকই হলো ১১টি ইসরাইলী অধিকৃত বসতির ইহুদী।
জনপ্রিয় বিজ্ঞান
জনপ্রিয় বিজ্ঞান মাঝে মাঝে বিজ্ঞানের সাহিত্য নামেও পরিচিত হয়। ছাত্র বা বিশেষজ্ঞদের পরিবর্তে সাধারণ পাঠক বা দর্শকের উদ্দেশ্যে সহজবোধ্য ভাষায় বিজ্ঞানকে তুলে ধরার নাম জনপ্রিয় বিজ্ঞান। এর সাথে বিজ্ঞান সাংবাদিকতার পার্থক্য রয়েছে। বিজ্ঞান সাংবাদিকতায় সাধারণত বিজ্ঞানের সাম্প্রতিক খবরগুলো নিয়ে আলোচনা করা হয় এবং এগুলো রচনা করেন সাংবাদিকেরা। অন্যদিকে জনপ্রিয় বিজ্ঞানের ব্যাপ্তি আরও ব্যাপক আর সেগুলো রচনা করেন মূলত বিজ্ঞানীরা। বই, টেলিভিশন প্রামাণ্য চিত্র বা সাময়িকীর নিবন্ধ, যেকোন মাধ্যমেই জনপ্রিয় বিজ্ঞান প্রকাশিত হতে পারে।
আমিস্টাড (চলচ্চিত্র)
আমিস্টাড (১৯৯৭) স্টিভেন স্পিলবার্গ পরিচালিত একটি পূর্ণদৈর্ঘ্য চলচ্চিত্র। ১৮৩৯ সালে লা আমিস্টাড নামক একটি দাস বহনকারী জাহাজে সংঘটিত দাস বিদ্রোহ এবং তৎপরবর্তী আইনী লড়াইকে কেন্দ্র করে ছবির কাহিনী আবর্তিত হয়েছে। অঙ্গরাজ্যের আদালতে জয় আসার পরও তৎকালীন মার্কিন রাষ্ট্রপতি মার্টিন ভ্যান বিউরেন উচ্চ আদালতে আপিল করেন।
বৈদিক যুগ
বেদবর্ণিত সময়কালকে বৈদিক যুগ ব'লে চিহ্নিত করা হয় যখন ছ'সহস্রাধিক বছর পূর্বকালীন ঋষিরা অগ্নিকেন্দ্রীক নানাবিধ যজ্ঞে শক্তিপ্রকাশক বিভিন্ন সত্ত্বার প্রতি অপৌরুষেয়(জন্মলব্ধ কারো সৃষ্টি নয় যা) দৃষ্টমন্ত্র(যে মন্ত্রসমূহ মনকর্তৃক রচিত নয় বরং সাধনদ্বারা দৃষ্ট বা প্রাপ্ত)স্মরণের মাধ্যমে ব'য়ে চলেছেন অজস্র প্রার্থনা ও উপাসনা মন্ত্র । বেদগুলোকে এখন সেই সব রচনাদির সংকলন হিসেবে পাওয়া যায় যা হিন্দুধর্মের আদি হিন্দুশাস্ত্রাধারও বটে ।
যদিও সনাতন বিশ্বাস অনুযায়ী বেদ অপৌরুষেয় ও অনাদি। তথাপি যুক্তিনির্ভর পাশ্চাত্য পন্ডিত ও তদনুসারী ভারতীয়রা সময়ে সময়ে বেদের কালনির্ণয়ে প্রবৃত্ত হয়েছেন। যদিও তল্লব্ধ ফল অনুমান মাত্র,না তো নিশ্চিত।
পৃথিবীর মেরুতারকা হচ্ছে সেই তারকা যেটিকে ঘিরে নভমন্ডলের সকল তারামন্ডল সুনির্দিষ্ট কালধারা অনুযায়ী আমাদের দৃশ্যাকাশে ঘুরছে , মেরুতারকাটি স্থির হয়ে আছে । এ স্থিরতাও আসলে চিরকালীন নয় , বরং সুদীর্ঘকালীন আর তা ৫১৬০ বছর । পাঁচ সহস্রাধিক বছর পরপর পৃথ্বীর মেরুতারকা ক্রমাগতই পরিবর্তিত হয়ে আসছে । প্রায় ২০০০ বছর আগে আমাদের বর্তমান মেরুতারকারূপে ধ্রুবতারা (Alpha Ursa Minoris) প্রাক্তন মেরুতারকা প্রচেতার (Thuban) স্থলাভিষিক্তা হয়েছে । এ মেরুতারকার অয়নাংশ গণনায় অহনা গুহ ঋগ্বেদের ৭ম মন্ডলস্থ ১৭শ সূক্তের ৫ম ঋকটির উল্লেখ ক'রে এর প্রাচীনতম ঋকের রচনাকাল নির্ধারণ ক'রেছে ৬২৪৫ বছর পূর্বের এক সময়কে (অর্থাৎ খ্রীপূ ৪২২৯) আর পরবর্তী দু'সহস্রাধিক বছরের দীর্ঘ সময়কালকে বর্তমান ঋগ্বেদ সংকলের সাড়ে দশ হাজারাধিক পংক্তির রচনাকাল । বা. গ. তিলকের নাক্ষত্রিক গণনা এ সময়কালকে আরও দু'সহস্রাধিক বছরের প্রাচীনত্ব দিয়েছে
মগধ
মগধ প্রাচীন ভারতে ষোলটি মহাজনপদ বা অঞ্চলের মধ্যে অন্যতম। ষোলটি মহাজনপদের মধ্যে মগধ বেশ শক্তিশালী হয়ে ওঠে। এই রাজ্য বর্তমানের বিহারের পাটনা, গয়া আর বাংলার কিছু অংশ নিয়ে গঠিত ছিল। রাজগৃহ ছিল মগধের রাজধানী। তারপর পাটলিপুত্র রাজধানি বানিয়ে গিয়েছিলো। রাজা বিম্বসার ছিলেন মগধের প্রথম ঐতিহাসিক রাজা। তিনি অঙ্গ দখল করেন।
রাজা বিম্বসারের পুত্র অজাতশত্রুর হাতে মারা যান। অজাতশত্রু রাজা হলে কোশলের রাজা প্রসেনজিতের সংগে তার যুদ্ধ বেধে যায়। যুদ্ধে হেরে গিয়ে প্রসেনজিত মৈত্রী চুক্তি করে ও নিজের মেয়ের সঙ্গে অজাতশত্রুর বিয়ে হয়। অজাতশত গঙ্গার ওপারে রাজ্য বিস্তার করার জন্য পাটলিপুত্রে রাজধানী স্থানারিত করেন। পাটালিপুত্রে তার নতুন দুর্গের সাহায্যে সহজেই লিছ্ছবি প্রজাতন্ত্র দখল করে ফেলেন। শোনা যায় অজাতশত্রু তার দু'ধরনের নতুন অস্ত্রের (গুলতি ও আচ্ছাদনযুক্ত রথ) সাহায্যে সহজেই সব যুদ্ধে জিতে যান।
পঞ্চম এবং চতুর্থ খ্রীষ্টাব্দে মগধ শাসন করে নন্দ বংশ। [শিশুনাংগ] বংশের শেষ রাজা মহান্দীনের অবৈধ সন্তান মহাপদ্ম নন্দ নন্দ বংশের প্রতিষ্ঠা করেন। তিনি সমস্ত ক্ষত্রিয় রাজাদের পরাজিত করে বিন্ধ্য পর্বত পর্যন্ত সামাজ্য বিস্তার করেন। তাঁকে ভারতের প্রথম সামাজ্য প্র্রতিষ্ঠাতাও বলা যায়। সামাজ্য বিস্তারের জন্য তিনি ২,০০,০০০ পদাতিক, ২০,০০০ অশ্বারোহী, ২,০০০ রথ ও ৩,০০০ হস্তীবিশিষ্ট সুবিশাল বাহিনী গড়ে তোলেন। প্লুটার্কের মতে তাঁর বাহিনী আরো বড় ছিল। এই বংশের শেষ রাজা ছিলেন ধননন্দ।তিনিই ছিলেন নন্দ বংশের শেষ রাজা।তার সাম্রাজ্যে কড়া আইন ছিল।তিনি তার সাম্রাজ্যে র সেনা বাহিনী কে যুদ্ধের জন্য সবসময় প্রস্তুত রাখতেন। যারা তার বিরুদ্ধে কোনো কথা বলতো তাদের কে কারাদণ্ড দিতেন।আলাকজন্ডার ভারত আক্রমণ করার সূচনা পেয়ে ভারত কে আলেকজান্ডার হাত থেকে বাঁচাবার জন্য তক্ষশীলার আচার্য্য চানক্য গিয়েছিলেন মগধ সম্রাট ধনানন্দ এর কাছে।।ধনানন্দ কে তিনি অপমান করে বের করেদেন রাজ্য থেকে।চানক্য কে করা এই অপমান এর জন্য নন্দ সাম্রাজ্য পতন আরম্ভ শুরু হয়।চাঁনক্ক প্রতিজ্ঞা করেন এই পুরো ভারতে অন্য একছত্র সাম্রাজ্য প্রতিষ্ঠা করবেন।তিনি এক ক্ষত্রিয় কে অর্থশাস্ত্র,যুদ্ধনীতি,রাজনীতির জ্ঞান দেন এবং তাকে মগধ এর বিরুদ্ধে যুদ্ধ এর জন্য গড়ে তোলেন তক্ষশীলা বিদ্যালয়ে।চন্দ্রগুপ্ত সমস্ত জ্ঞান লাভ করে।তিনি তার অপমানের প্রতিশোধের জন্য চন্দ্রগুপ্ত কে রাজা করেন। প্রথম রাজ পান তক্ষশীলা পরর্বতী কালে চানক্য পরিকল্পনায় মগধ সেনা কে পরাজিত করে মগধ এর সম্রাট হয়।চন্দ্রগুপ্ত কে মগধ সম্রাট করেন।এবং প্রতিজ্ঞা পূরণ করে।চন্দ্রগুপ্ত সঙ্গে বিবাহ হয় ধনানন্দ এর পুত্রী।এবং চন্দ্রগুপ্ত তার গুরু কে চানক্য কে প্রধান উপদেশ কর্তা(মহা মন্ত্রী )পদে রাখেন।।।
মেহেরগড়
মেহেরগড়
মেহরগড় সভ্যতা (Urdu م‍ﮩ‍رگڑھ ) য়ে ৭০০০খ্রীষ্টপূর্ব থেকে ৩২০০ খ্রীষ্টপূর্ব আবিস্কৃত হয়েছে।
মেহেরগড় সভ্যতাঃ মেহেরগড় সভ্যতা ১৯২৯ খ্রিস্টাব্দে জাঁ ফ্রাঁসোয়া জারিজ এবং রিচার্ড মিডৌ আবিস্কার করেন। এখন এর বর্তমান অবস্থা
বিশ্বের প্রাচীনতম সভ্যতা :-এই সভ্যতা আবিষ্কৃত হওয়ায় ভারতের ইতিহাসের প্রাচীনত্ব ৭০০০ খ্রিস্টপূর্ব বা তারও আগে নিদির্ষ্ট হয়েছে। সুতরাং, বিশ্বের প্রাচীনতম সভ্যতা গড়ে উঠেছিল বলা যায়, মিশরে বা সুমেরে নয়। টানা ৪০০০ বছর ধরে মেহেরগড় সভ্যতা নিজের অস্তিত্ব টিকিয়ে রেখেছিল।হরপ্পা সভ্যতারপ্রায় 4 হাজার বছর আগে এর আর্বিভাব।আজ আজ থেকে প্রায় নয় হাজার বছর আগে এটি সৃষ্টি হয়। এই সভ্যতার আবিষ্কার করে যে,হরপ্পা সভ্যতা হঠাৎ করে আর্বিভূত হয়
নি। দীর্ঘকালব্যাপী বিবর্তনের ফলে তার উদ্ভব।
প্রথম পর্যায়ঃ-মেহের ঘরের সব থেকে পুরনো বসতিটির প্রথম পর্যায়ের সময়সীমা হল আনুমানিক ৭০০০ থেকে ৫৫০০ খ্রিষ্টপূর্বাব্দ।এখানে দেখা যায়,রোদে শুকনো কাঁচা ইটের বাড়ি যাতে রয়েছে একাধিক কামরা।এখানে খুঁজে পাওয়া গেছে সাস পাস ও পশুপালন এর প্রমাণ, শিকারের নিদর্শন মৃতদেহের সমাধি ইত্যাদি। প্রথম পর্যায়ের শেষ দিকে এখানকার বাড়িঘর গুলির আয়তন বাড়ে ও মৃৎপাত্রের প্রচলন হয়। একটি বাড়ির এক ঘরে পাওয়া গেছে বাটনা বাতার শিল্প এবং অন্য ঘরে উনুন।পাথ ওর হাড়ের কিছু হাতিয়ার ও উদ্ধার করা হয়েছে। সুমাদিগুলি ছোট-বড় উভয় আয়তনের ওই হত। শব দেহের সঙ্গে রাখা হতো সামুদ্রিক ঝিনুক এর তৈরি জিনিসপত্র পাথরের পুঁটি,হাড়ের আংটি, তামার পুটিঁ,পাথরের বাতি, পালিশ করা পাথরের কুডুল, পাথরের ছোটো ছোটো হাতিয়ার,ছাগলের কঙ্কাল ইত্যাদি।
স্কাইল্যাব
স্কাইল্যাব মার্কিন যুক্তরাষ্ট্রের উৎক্ষেপিত প্রথম মহাকাশকেন্দ্র। ১০০ টন ওজনের এই মহাকাশকেন্দ্রটি পৃথিবীর কক্ষপথে ১৯৭৩ সাল থেকে ১৯৭৯ সাল পর্যন্ত প্রদক্ষিণ করেছে। মার্কিন নভোচারীরা এই মহাকাশকেন্দ্রে ১৯৭৩ ও ১৯৭৪ সালের মধ্যে ৩ বার অবস্থান করেছেন। মহাকাশকেন্দ্রটিতে অণু-অভিকর্ষের প্রভাব পরিমাপের গবেষণাগার, এবং অ্যাপোলো টেলিস্কোপ মাউন্ট সৌর মানমন্দিরের যন্ত্রাংশ স্থাপন করা হয়েছিলো।
প্রাথমিক অভিযানগুলোর পরে স্কাইল্যাব অনেকটা পরিত্যক্ত অবস্থায় ছিলো। ক্রমশ এর কক্ষপথ হ্রাস পেতে থাকায় এটিকে ১৯৭৯ সাল নাগাদ স্পেস শাটলের সাহায্যে উচ্চতর কক্ষপথে স্থাপনের পরিকল্পনা নেয়া হয়। কিন্তু অর্থায়নের সমস্যার কারণে স্পেস শাটল প্রকল্পের উদ্বোধন ১৯৮১ সাল পর্যন্ত পিছিয়ে যায়। ফলে স্কাইল্যাবের পতন অনিবার্য হয়ে পড়ে এবং ১৯৭৯ সালের ১১ই জুলাই এটি অস্ট্রেলিয়ার পশ্চিমাংশে বিধ্বস্ত হয়।
সয়ুজ
সয়ুজ বা সয়ুয () রুশ শব্দ যার অর্থ মিলন বা এক হওয়া। এই শব্দ দ্বারা নিচের যেকোনটিকে বোঝাতে পারে:
সয়ুজ (নভোযান)
সয়ুজ নভোযান () সের্গেই করল্যোভ কর্তৃক নকশাকৃত বিশেষ ধরণের নভোযান যেগুলো বিভিন্ন সোভিয়েত মহাকাশ অভিযানে ব্যবহৃত হয়। Voskhod নভোযানের উত্তরসূরী হিসেবে এই নভোযান বানানোর কাজ শুরু হয়েছিল এবং এর মূল উদ্দেশ্য ছিল চাঁদে মানুষ পাঠানো। ১৯৬৬ সালের ২৮শে নভেম্বর সয়ুজের প্রথম মনুষ্যবিহীন অভিযানটি প্রেরিত হয়। আর প্রথম মনুষ্যবাহী সয়ুজ নভোযান উৎক্ষেপিত হয় ১৯৬৭ সালের ২৩শে এপ্রিল। এখনও সয়ুজ পরিবারের নভোযানগুলো কাজ করছে এবং এগুলোর মাধ্যশে সর্বোচ্চ সংখ্যক মনুষ্যবাহী অভিযান পরিচালা করা সময় হয়েছে। সয়ুজ প্রোগ্রামের অধীনে সয়ুজ উৎক্ষেপণ যানের মাধ্যমে এই নভোযানগুলো উৎক্ষেপণ করা হয়। পরবর্তীতে অবশ্য Zond প্রোগ্রামের জন্যও সয়ুজ নভোযান ব্যবহৃত হয়েছে। এই নভোযানগুলো এক সময় পৃথিবীর কক্ষপথে স্থাপিত Salyut এবং মির নামক সোভিয়েত মহাকাশ স্টেশনে নভোযাত্রী আনা নেয়ার কাজে ব্যবহৃত হয়েছে এরা। বর্তমানে আন্তর্জাতিক মহাকাশ স্টেশন এবং পৃথিবীর মধ্যে যাতায়াত ও পরিবহণের কাজ করে এই নভোযানগুলো।
আই সোইয়োন
আই সোইয়োন (জন্ম: ২রা জুন, ১৯৭৮) একজন দক্ষিণ কোরীয় নভোচারী। কেআইএসটি থেকে পিএইচডি ডিগ্রি অর্জন করেছেন। তিনি পৃথিবীর নবীনতম নভোচারী। ২০০৮ সালের ৮ই এপ্রিল তিনি সয়ুজ নভোযানে আন্তর্জাতিক মহাকাশ স্টেশনের উদ্দেশ্যে যাত্রা করেন। তিনি প্রথম কোরীয় এবং দ্বিতীয় এশীয় নারী যিনি মহাকাশ অভিযানে অংশ নিয়েছেন।
মহাকাশ অভিযান
জ্যোতির্বিজ্ঞান ও মহাকাশ প্রযুক্তির মাধ্যমে বহির্বিশ্বে অভিযান পরিচালনার নাম মহাকাশ অভিযান। মহাকাশ অভিযানের জন্য ব্যবহৃত নভোযানগুলোতে মানুষ থাকতেও পারে আবার নাও থাকতে পারে। মনুষ্যবাহী নভোযানের তুলনায় রোবোটিক নভোযানের সংখ্যা অনেক বেশী।
আকাশে দৃশ্যমান বস্তুগুলো পর্যবেক্ষণের মাধ্যমে জ্যোতির্বিজ্ঞান চর্চার সূচনা ঘটেছিল অনেক আগে। কিন্তু বিংশ শতাব্দীতে তরল জ্বালানির মাধ্যমে রকেট ইঞ্জিন নির্মীত হওয়ার পূর্বে মহাকাশ অভিযান সম্ভবপর হয়ে উঠেনি। এই ইঞ্জিন নির্মাণের পরই মহাকাশ যাত্রা ব্যবহারিক মাত্রা পায়। মহাকাশ অভিযানের কিছু সাধারণ মূলনীতি হচ্ছে: বৈজ্ঞানিক গবেষণা, বিভিন্ন জাতির মধ্যে ঐক্য আনয়ন, মানবতার অস্তিত্ব টিকিয়ে রাখার ব্যবস্থা করা এবং অন্য দশের বিরুদ্ধে প্রতিরক্ষার খাতিরে সামরিক ও কৌশলগত পদক্ষেপ গ্রহণ।
মহাকাশ অভিযানকে অনেক সময়ই বিবদমান জাতির মধ্যে যুদ্ধের উপকরণ হিসেবে ব্যবহার করা হয়েছে। স্নায়ু যুদ্ধের সময় মার্কিন যুক্তরাষ্ট্র এবং রাশিয়ার মধ্যে মহাকাশ প্রতিযোগিতা বিশাল রূপ ধারণ করেছিল। তাই মহাকাশ অভিযানের উত্থান ঘটেছিল মহাকাশ প্রতিযোগিতার মাধ্যমে। এই প্রতিযোগিতার দুটি প্রধান ঘটনা হল রাশিয়ার স্পুটনিক ১ নামক প্রথম কৃত্রিম উপগ্রহ মাহাকাশে প্রেরণ এবং মার্কিন যুক্তরাষ্ট্র কর্তৃক চাঁদে মানুষ প্রেরণ।
ভগভদ্র
ভগভদ্র () শুঙ্গ রাজবংশের সম্রাট ছিলেন, যিনি আনুমানিক ১১০ খ্রিস্টপূর্বাব্দে শাসন করেন। তাঁর রাজধানী পাটলিপুত্র হলেও মনে করা হয় তিনি বিদিশা থেকেও শাসন পরিচালনা করতেন।
বিদিশা নগরীতে স্থাপিত হেলিওদোরাস স্তম্ভ থেকে ভগভদ্র সম্বন্ধে জানা যায়। এই স্তম্ভ থেকে জানা যায় যে, তক্ষশীলার বাসিন্দা দিওনের পুত্র তথা ইন্দো-গ্রিক শাসক আন্তিয়াল্কিদাস নিকেফোরোসের দূত হেলিওদোরাস ভগভদ্রের শাসনকালে বিদিশা নগরীতে উপস্থিত হয়ে বিষ্ণুর উদ্দেশ্যে এই স্তম্ভ স্থাপন করেন। এই স্তম্ভে উৎকীর্ণ লিপি নিম্নরূপ-
দেবভূতি
দেবভূতি () বা দেবভূমি () (রাজত্বকাল ৮৩ - ৭৩ খ্রিস্টপূর্বাব্দ) শুঙ্গ রাজবংশের শেষ সম্রাট ছিলেন।
দেবভূতি শুঙ্গ রাজবংশের শেষ সম্রাট ছিলেন। শুঙ্গ সম্রাট ভগভদ্রের পরে তিনি ৮৩ খ্রিস্টপূর্বাব্দে সিংহাসন করেন। দেবভূতি একজন দুশ্চরিত্র সাসক ছিলেন বলে তাঁর ব্রাহ্মণ মন্ত্রী বাসুদেব কাণ্ব তাঁকে হত্যা করে শাসনক্ষমতা দখল করেন, যার ফলে মগধে শুঙ্গ রাজবংশের শাসনের অবসান ঘটে।
বাসুদেব কাণ্ব
বাসুদেব কাণ্ব () (রাজত্বকাল ৭৩ - ৬৬ খ্রিস্টপূর্বাব্দ) মগধ শাসনকারী কাণ্ব রাজবংশের প্রতিষ্ঠাতা ও প্রথম রাজা ছিলেন।
বাসুদেব কাণ্ব শুঙ্গ রাজবংশের শেষ সম্রাট দেবভূতির ব্রাহ্মণ মন্ত্রী ছিলেন। দুশ্চরিত্র দেবভূতিকে হত্যা করে বাসুদেব কাণ্ব শাসনক্ষমতা দখল করে মগধে শুঙ্গ রাজবংশের শাসনের অবসান ঘটিয়ে কাণ্ব রাজবংশের প্রতিষ্ঠা করেন।
জুল ভার্ন এটিভি
জুল ভার্ন এটিভি, বা অটোমেটেড ট্রান্সফার ভেহিক্‌ল ০০১ (এটিভি-০০১) একটি ইউরোপীয় মনুষ্যবিহীন কার্গো পরিবহনকারী নভোযান। এ ধরনের যানকে অটোমেটেড ট্রান্সফার ভেহিক্‌ল বা স্বয়ংক্রিয় স্থানান্তর যান বলা হয়। বিখ্যাত ফরাসি কল্পবিজ্ঞান রচয়িতা জুল ভার্ন এর সম্মানে এর নামকরণ করা হয়েছে। ২০০৮ সালের ৯ই মার্চ এই এটিভি-কে আন্তর্জাতিক মহাকাশ স্টেশনে প্রেরণ করা হয়। উদ্দেশ্য ছিল সেখানে প্রোপেল্যান্ট, জল, বায়ু এবং শুষ্ক কার্গো বহন করে নিয়ে যাওয়া। মহাকাশ স্টেশনকে অপেক্ষাকৃত উচ্চ একটি কক্ষপথে প্রেরণের জন্য যে পুনঃপ্রজ্জ্বলনের প্রয়োজন হবে তা এই যানের মাধ্যমে করা হবে।
এটি পৃথিবীর ইতিহাসে প্রথম এটিভি। এ কারণে আইএসএস এর সাথে মিলিত হওয়ার পূর্বে প্রায় তিন সপ্তাহ ধরে একে বিভিন্নভাবে পরীক্ষা করা হয়েছে। অবশেষে ২০০৮ সালের ৩রা এপ্রিল এটি আইএসএস এর সাথে মিলিত হয়েছে। চার মাস এটি স্টেশনের সাথে মিলে থাকবে। এরপর বিচ্ছিন্ন হয়ে কক্ষচ্যুত হবে। সবশেষে একটি ধ্বংসাত্মক পুনঃপ্রবেশের মাধ্যশে পৃথিবীর বায়ুমণ্ডলে প্রবেশ করবে। বায়ুমণ্ডলে পুনৎপ্রবেশের পর এটি প্রশান্ত মাহাসাগরে পতিত হবে।
জন আর্চিবল্ড হুইলার
জন আর্চিবল্ড হুইলার (ইংরেজি ভাষায়:John Archibald Wheeler) (৯ই জুলাই, ১৯১১ - ১৩ই এপ্রিল, ২০০৮) প্রখ্যাত মার্কিন তাত্ত্বিক পদার্থবিজ্ঞানী। তিনি আপেক্ষিকতার তত্ত্ব নিয়ে আইনস্টাইনের সাথে কাজ করেছিলেন এবং সাধারণ আপেক্ষিকতা নিয়ে আইনস্টাইনের স্বপ্ন পূরণের জন্য কাজ করেছিলেন। তিনি নিলস বোরের সাথে নিউক্লিয় ফিশন নিয়েও গবেষণা করেন। তিনি ব্ল্যাক হোল, ওয়ার্ম হোল এবং It from Bit নামগুলোর প্রণেতা হিসেবে পরিচিত। তার কর্মজীবনের অধিকাংশ সময়ই প্রিন্সটন বিশ্ববিদ্যালয়ে অধ্যাপনা করে কেটেছে।
জন আর্চিবল্ড হুইলার ফ্লোরিডা অঙ্গরাজ্যের জ্যাকসনভিলে জন্মগ্রহণ করেন। ১৯২৬ সালে "বাল্টিমোর সিটি কলেজ হাই স্কুল" থেকে স্নাতক হন। ১৯৩৩ সালে ডক্টরেট ডিগ্রি অর্জন করেন জনস হপকিন্স বিশ্ববিদ্যালয় থেকে। কার্ল হেরৎসফিল্ডের অধীনে করা তার অভিসন্দর্ভের বিষয় ছিল হিলিয়ামের শোষণ এবং আলোক বিকিরণ বিষয়ক তত্ত্ব।
কর্মজীবন শুরু করেছিলেন ইউনিভার্সিটি অব নর্থ ক্যারোলাইনা অ্যাট চ্যাপেল হিল বিশ্ববিদ্যালয়ে যোগদানের মাধ্যমে। ১৯৩৮ সালে তিনি প্রিন্সটন ইউনিভার্সিটিতে যোগদান করেন। ১৯৩৮ থেকে ১৯৭৬ সাল পর্যন্ত এই বিশ্ববিদ্যালয়ে অধ্যাপনা করেছেন। শিক্ষকতা থেকে অবসর গ্রহণের পর ১৯৭৬ সালে ইউনিভার্সিটি অব টেক্সাস অ্যাট অস্টিন-এর সেন্টার ফর থিওরেটিক্যাল ফিজিক্সে যোগ দেন। ১৯৮৬ সাল পর্যন্ত তিনি এখানে কর্মরত ছিলেন। অধ্যাপক হুইলারের অধীনে স্নাতক ডিগ্রি অর্জনকারী ছাত্রদের মাঝে আছেন রিচার্ড ফাইনম্যান, কিপ থর্ন এবং হিউ এভারেট। অনেক পণ্ডিতই যেখানে শিক্ষকতার থেকে গবেষণায় মনোনিবেশ করেছেন বেশি সেখানে শিক্ষকতার উপর বরাবরই বেশি গুরুত্ব দিয়েছেন হুইলার। তিনি উৎসাহ, অনুপ্রেরণা এবং কল্পনার মাধ্যমে শিক্ষা দিতেন। জটিল ধারণাগুলোকে সহজ ভাষায় ব্যক্ত করায় বিশেষ পারঙ্গম ছিলেন। অনেক খ্যাতি অর্জনের পরও তিনি নতুন ছাত্রদের পড়ানো বন্ধ করেননি। বিশ্ববিদ্যাললের প্রথম বর্ষ থেকে শুর করে সবাইকেই সমান গুরুত্বের সাথে পড়িয়ে গেছেন।
হুইলার তাত্ত্বিক পদার্থবিজ্ঞানে বিশেষ অবদান রেখেছেন। ১৯৩৭ সালে তিনি এস-ম্যাট্রিক্স এ প্রচলন করেন। কণা পদার্থবিজ্ঞানে এই ম্যাট্রিক্স একটি আবশ্যকীয় উপাদান হয়ে উঠে। নিউক্লীয় বিভাজন তত্ত্বের অগ্রদূতদের মধ্যে তিনি অন্যতম। এক্ষেত্রে নিল্‌স বোর ও এনরিকো ফের্মির সাথে তার নামও উচ্চারিত হয়। ১৯৩৯ সালে নিউক্লীয় বিভাজনের লিকুইড ড্রপ মডেল তৈরীতে তিনি নিল্‌স বোরকে সহায়তি করেন।
দ্বিতীয় বিশ্বযুদ্ধের সময় অন্যান্য অনেক পদার্থবিজ্ঞানীর মত তিনিও শিক্ষকতা বাদ দিয়ে নিউক্লীয় বোমা নির্মাণের উদ্দেশ্যে ম্যানহাটন প্রকল্পে যোগ দেন। হুইলার এই প্রকল্পের হ্যানফোর্ড সাইটে কাজ করতেন। বোমাতে ব্যবহৃত প্লুটোনিয়াম তৈরির উদ্দেশ্যে এই সাইটে নিউক্লীয় চুল্লী বানানো হয়েছিল। এই সাইটের উপকরণ দিয়ে নির্মিত বোমাটি নিক্ষেপ করা হয়েছিল জাপানের নাগাসাকিতে। হ্যানফোর্ডে বি-পাইল নামক প্রথম চুল্লী নির্মাণের পূর্বেই হুইলার অনুমান করেছিলেন, বিভাজনের উৎপাদের সাথে জমা হওয়া বিষাক্ত পদার্থগুলো নিউট্রন শোষণের মাধ্যমে চলমান নিউক্লীয় শিকল বিক্রিয়াকে ক্ষতিগ্রস্ত করতে পারে। অর্ধায়ু ক্ষয়ের হার গণনার মাধ্যমে তিনি এটাও বের করেছিলেন যে, এই নিউট্রন শোষণের জন্য সবচেয়ে বেশি দায়ী জেননের একটি সমাণু, জেনন-১৩৫। ম্যানহাটন প্রকল্প ছাড়াও হুইলার ম্যাটারহর্ন বি প্রকল্পে যোগ দেন এবং এএ মাধ্যমে মার্কিন হাইড্রোজেন বোমা নির্মাণে ভূমিকা রাখেন।
ন্যাশনাল মেডেল অব সায়েন্স, ১৯৭০
কান্তনগর মন্দির
কান্তজীউ মন্দির বা কান্তজির মন্দির বা কান্তনগর মন্দির বাংলাদেশের দিনাজপুরে অবস্থিত একটি প্রাচীন মন্দির। এটি নবরত্ন মন্দির নামেও পরিচিত কারণ তিনতলাবিশিষ্ট এই মন্দিরের নয়টি চূড়া বা রত্ন ছিলো। কান্তজীউ মন্দির ১৮ শতকে নির্মিত একটি চমৎকার ধর্মীয় স্থাপনা। মন্দিরটি হিন্দু ধর্মের কান্ত বা কৃষ্ণের মন্দির হিসেবে পরিচিত যা লৌকিক রাধা-কৃষ্ণের ধর্মীয় প্রথা হিসেবে বাংলায় প্রচলিত। ধারণা করা হয়, মহারাজা সুমিত ধর শান্ত এখানেই জন্ম গ্রহণ করেছিলেন। ২০১৭ সালের কলকাতা বইমেলায় এই মন্দিরের আদলে বাংলাদেশ প্যাভিলিয়ন করা হয়। ১৮৯৭ সালের ভূমিকম্পে এই মন্দির ধ্বংস হওয়ার আগে Ravenshaw, John Henry এর ১৮৭১ সালে তোলা ছবিতে মন্দিরের নয়টি রত্ন বর্তমান।
দিনাজপুর শহর থেকে ২০ কিলোমিটার উত্তরে এবং কাহারোল উপজেলা সদর থেকে সাত কিলোমিটার দক্ষিণ-পূর্বে সুন্দরপুর ইউনিয়নে, দিনাজপুর-তেঁতুলিয়া মহাসড়কের পশ্চিমে ঢেঁপা নদীর তীরে অবস্থিত এই প্রাচীন মন্দির।
মন্দিরের উত্তর দিকের ভিত্তিবেদীর শিলালিপি থেকে জানা যায়, তৎকালীন দিনাজপুরের মহারাজা জমিদার প্রাণনাথ রায় তাঁর শেষ বয়সে মন্দিরের নির্মাণ কাজ শুরু করেন। ১৭২২ খ্রিস্টাব্দে তাঁর মৃত্যুর পরে তাঁর শেষ ইচ্ছা অনুযায়ী তাঁর পোষ্যপুত্র মহারাজা রামনাথ রায় ১৭৫২ খ্রিস্টাব্দে মন্দিরটির নির্মাণ কাজ শেষ করেন। শুরুতে মন্দিরের চূড়ার উচ্চতা ছিলো ৭০ ফুট। ১৮৯৭ খ্রিস্টাব্দে মন্দিরটি ভূমিকম্পের কবলে পড়লে এর চূড়াগুলো ভেঙে যায়। মহারাজা গিরিজানাথ মন্দিরের ব্যাপক সংস্কার করলেও মন্দিরের চূড়াগুলো আর সংস্কার করা হয়নি।
মন্দিরের বাইরের দেয়াল জুড়ে পোড়ামাটির ফলকে লেখা রয়েছে রামায়ণ, মহাভারত এবং বিভিন্ন পৌরাণিক কাহিনী। পুরো মন্দিরে প্রায় ১৫,০০০-এর মতো টেরাকোটা টালি রয়েছে। উপরের দিকে তিন ধাপে উঠে গেছে মন্দিরটি। মন্দিরের চারদিকের সবগুলো খিলান দিয়েই ভেতরের দেবমূর্তি দেখা যায়। মন্দির প্রাঙ্গণ আয়তাকার হলেও, পাথরের ভিত্তির উপরে দাঁড়ানো ৫০ফুট উচ্চতার মন্দিরটি বর্গাকার। নিচতলার সব প্রবেশপথে বহু খাঁজযুক্ত খিলান রয়েছে। দুটো ইটের স্তম্ভ দিয়ে খিলানগুলো আলাদা করা হয়েছে, স্তম্ভ দুটো খুবই সুন্দর এবং সমৃদ্ধ অলংকরণযুক্ত। মন্দিরের পশ্চিম দিকের দ্বিতীয় বারান্দা থেকে সিঁড়ি উপরের দিকে উঠে গেছে। মন্দিরের নিচতলায় ২১টি এবং দ্বিতীয় তলায় ২৭টি দরজা-খিলান রয়েছে, তবে তৃতীয় তলায় রয়েছে মাত্র ৩টি করে।
২০১৭ সালের কলকাতা বইমেলায় বাংলার নিজেস্ব স্থাপত্যশৈলীর নিদর্শন হিসাবে বাংলাদেশ সরকার তাদের প্যাভিলিয়নটি কান্তজিউ মন্দিরের আদলে গড়েন।
উপসাগরীয় যুদ্ধ
পারস্য উপসাগরীয় যুদ্ধের সূচনা ২রা আগস্ট, ১৯৯০ সালে। ১৯৯১ সালের ২৮ ফেব্রুয়ারি এর আনুষ্ঠানিক সমাপ্তি ঘটে। অপারেশন ডেজার্ট স্টর্ম নামে সমধিক পরিচিত এই যুদ্ধের সংঘটিত হয় ইরাক এবং ৩৪টি দেশের জাতিসংঘ অনুমোদিত যৌথ বাহিনীর মধ্যে। ১৯৯০ সালের আগস্ট মাসে ইরাকের কুয়েত আগ্রাসন এবং কুয়েতি ভূ-খন্ড দখলের প্রেক্ষিতে ইরাকী বাহিনীর হাত থেকে কুয়েতকে মুক্ত করাই ছিল এ যুদ্ধের উদ্দেশ্য।
এই যুদ্ধটি আরও কিছু নামে পরিচিত । যেমন : পারস্য উপসাগরীয় যুদ্ধ (Persian Gulf War), প্রথম উপসাগরীয় যুদ্ধ (First Gulf War), কুয়েত যুদ্ধ (Kuwait War) ইত্যাদি। ১৯৯০ সালের ২ আগস্ট ইরাকের সেনাবাহিনী কুয়েত দখল করা শুরু করলে বিভিন্ন দেশ তার নিন্দা জানায়। জাতিসংঘ নিরাপত্তা পরিষদ ইরাকের উপর অর্থনৈতিক নিষেধাজ্ঞা আরোপ করে। যুক্তরাস্ট্রের রাষ্ট্রপতি জর্জ এইচ. ডব্লিউ. বুশ সৌদি আরবে সেনা মোতায়েন করেন এবং অন্যান্য রাষ্ট্রগুলোকেও তাদের সেনা পাঠাতে অনুরোধ করেন।
নিচে উল্লিখিত নামগুলো যুদ্ধটিকে বর্ণনা করতে ব্যবহার করা হয়েছেঃ
• পশ্চিমা দেশগুলোতে "Gulf War","Kuwait Invasion", এবং "পারস্য উপসাগরীয় যুদ্ধ" ( ইংরেজিতে "Persian Gulf War") বহুল ব্যবহৃত নাম। এই নামগুলো যুক্তরাষ্ট্রের বেশিরভাগ জনপ্রিয় ঐতিহাসিক এবং সাংবাদিক ব্যবহার করেছেন। এই নামগুলো ব্যবহারের সবচেয়ে বড় সমস্যা হল এগুলো অন্তত তিনটি যুদ্ধে ব্যবহার করা হয়েছে।
•কুয়েত এবং মধ্যপ্রাচ্যের অন্যান্য দেশ যেমন সৌদি আরব, বাহরাইন, মিশর ও সংযুক্ত আরব আমিরাত একে কুয়েতের স্বাধীনতা যুদ্ধ হিসেবে চিহ্নিত করে।
•ফ্রান্স এবং জার্মানিতে এই যুদ্ধ War of Kuwait এবং Second Gulf War হিসেবে পরিচিতি পায়।
•ইরাক একে বলে The mother of all battles.
•অন্যান্য নাম যেমন Iraq-Kuwait conflict এবং U.N.-Iraq conflict ব্যবহৃত হতো ।
যৌথ বাহিনীর বিভিন্ন দেশ যুদ্ধে নিজেদের চালানো বিভন্ন অপারেশনের বিভিন্ন নাম দিয়েছিল। তবে কখনো কখনো এই নামগুলো ভুলভাবে সমগ্র যুদ্ধটিকে বোঝাতে ব্যবহার করা হয়েছিল, বিশেষতঃ যুক্তরাস্ট্র পরিচালিত অপারেশন ডেজার্ট স্টর্ম।
কুয়েত ইনভেশন পর, ১৩ আগস্ট,১৯৯০ থেকে ২০ অক্টোবর,১৯৯০-এ কুয়েত থেকে ভারতীয়দের ১৯৯০ আকাশপথে উদ্ধার করা হয় । এয়ার ইন্ডিয়ার একটি বেসামরিক বিমান দ্বারা ১৭০,০০০ জন মানুষ খালি করা হয় এবং ৫০০ মানুষ একটি জাহাজ মাধ্যমে পাঠানো হয় ।
কুসুম্বা মসজিদ
কুসুম্বা মসজিদ বাংলাদেশের নওগাঁ জেলার মান্দা থানার কুসুম্বা গ্রামের একটি প্রাচীন মসজিদ। কুসুম্বা দিঘির পশ্চিম পাড়ে, পাথরের তৈরি ধুসর বর্ণের মসজিদটি অবস্থিত। মসজিদের প্রবেশদ্বারে বসানো ফলকে মসজিদের নির্মাণকাল লেখা রয়েছে হিজরি ৯৬৬ সাল (১৫৫৪-১৫৬০ খ্রিষ্টাব্দ)। আফগানী শাসনামলের শুর বংশে শেষদিকের শাসক গিয়াসউদ্দিন বাহাদুর শাহের আমলে "সুলায়মান" নামে একজন এই মসজিদটি নির্মাণ করেছিলেন।পরবর্তীতে মান্দা উপজেলার ইউ.এন.ও জনাব মোঃ নুরুজ্জামান কুসুম্বা মসজিদের চতুর্দিকে এবং পূর্বপার্শ্বে অবস্থিত দিঘির পাড়ে ফুলের বাগান নির্মান, আলোকসজ্জাসহ ব্যাপক উন্নয়ন করেন।
আত্রাই নদীর পশ্চিম তীর, বাংলাদেশের নওগাঁ জেলার মান্দা উপজেলার কুসুম্বা নামক স্থানে মসজিদটি অবস্থিত।
মসজিদটি দৈর্ঘ্যে ৫৮ফুট, প্রস্থে ৪২ফুট। দুই সারিতে ৬টি গোলাকার গম্বুজ রয়েছে। মসজিদের গায়ে রয়েছে লতাপাতার নকশা। প্রাচীর ঘেরা মসজিদটির প্রধান ফটকে প্রহরী চৌকি ছিল। মসজিদটিতে ইটের গাঁথুনি, সামান্য বাঁকানো কার্ণিশ এবং সংলগ্ন আটকোণা বুরুজ -- এগুলো থেকে মসজিদের স্থাপত্যে বাংলা স্থাপত্যরীতির প্রভাব পাওয়া যায়। মসজিদের মূল গাঁথুনি ইটের হলেও এর সম্পূর্ণ দেয়াল এবং ভেতরের খিলানগুলো পাথরের আস্তরণে ঢাকা। মসজিদের স্তম্ভ, ভিত্তি মঞ্চ, মেঝে ও দেয়ালের জালি নকশা পর্যন্ত পাথরের। মসজিদটি আয়তাকার এবং এতে রয়েছে তিনটি বে এবং দুটি আইল। এর পূর্বপ্রান্তে তিনটি এবং উত্তর-দক্ষিণে একটি করে প্রবেশপথ। মসজিদের কেন্দ্রীয় মিহরাবটি পশ্চিম দিকের দেয়ালের থেকে আলাদা। পশ্চিম দেয়ালের দক্ষিণ-পূর্ব দিকে এবং মাঝামাঝি প্রবেশপথ বরাবর দুটো মিহরাব রয়েছে যা মেঝের সমান্তরাল। উত্তর-পশ্চিম কোণের বে-তে মিহরাবটি একটি উঁচু বেদীর উপর বসানো। মোট মিহরাব আছে ৩টি, যার সবগুলো কালো পাথরের তৈরি। মসজিদটির সম্মুখে ২৫.৮৩ একের আয়তনের একটি বিশাল জলাশয় রয়েছে। মিহরাবে আঙ্গুরগুচ্ছ ও লতাপাতার নকশা খোদিত রয়েছে।
পিপ্‌ল্‌স আর্কাইভ
পিপ্‌ল্‌স আর্কাইভ (ইংরেজি ভাষায়: Peoples archive) একটি ওয়েবসাইট যাতে গুরুত্বপূর্ণ ব্যক্তিদের ভিডিও আছে। এই ভিডিওগুলো মূলত জীবনীভিত্তিক, অর্থাৎ বিখ্যাত ব্যক্তিরাই নিজেরাই নিজেদের জীবন নিয়ে বলছেন এমন ভিডিওতে সমৃদ্ধ এই ওয়েবসাইটটি। প্রথমে "সাইন্স আর্কাইভ" নামে এর যাত্রা শুরু হয়েছিল। মূলত বিজ্ঞানীদের ভিডিও স্থান পায় এতে।
জন হুইলার (দ্ব্যর্থতা নিরসন)
জন হুইলার দ্বারা নিচের যে কাউকে বোঝানো যেতে পারে:
উয়েফা ইউরোপীয়ান চ্যাম্পিয়নশিপ
উয়েফা ইউরোপীয়ান চ্যাম্পিয়নশিপ উয়েফা আয়োজিত প্রধান আন্তর্জাতিক ফুটবল প্রতিযোগিতা। ১৯৬০ সাল থেকে প্রতি চার বছর পর পর এটি অনুষ্ঠিত হচ্ছে। বিশ্বকাপের দুই বছর পরে এই প্রতিযোগিতা অনুষ্ঠিত হয়। প্রথমদিকে এই প্রতিযোগিতার নাম ছিল ইউরোপীয়ান নেশন্‌স কাপ। ১৯৬৮ সালে নাম পরিবর্তন করে ইউরোপীয়ান ফুটবল চ্যাম্পিয়নশিপ রাখা হয়। নির্দিষ্ট প্রতিযোগিতাগুলোকে সংক্ষিপ্ত করে ইউরো ২০০৮ আকারে ডাকা হয়।
১৯৮৪ সাল থেকে উয়েফা ইউমেন'স চ্যাম্পিয়নশিপ নামে মহিলাদের জন্য আন্তর্জাতিক প্রতিযোগিতা শুরু হয়েছে। ১৯৯৭ সাল থেকে এটি চার বছর পর পর অনুষ্ঠিত হচ্ছে। এছাড়া অনুর্ধ-২১ চ্যাম্পিয়নশিপ ও প্রচলিত আছে যেটি দুইবছর পর পর অনুষ্ঠিত হয়।
উয়েফা ইউরোপিয়ান চ্যাম্পিয়নশিপ ফিফা বিশ্বকাপ এর পরে সবচেয়ে জনপ্রিয় আন্তর্জাতিক ফুটবল টুর্নামেন্ট।
গের্ড বিনিগ
গের্ড বিনিগ (জন্ম: ২০শে জুলাই, ১৯৪৭) নোবেল বিজয়ী জার্মান পদার্থবিজ্ঞানী। তিনি ১৯৮৬ সালে পদার্থবিজ্ঞানে নোবেল পুরস্কার লাভ করেন।
বিনিগ জার্মানির ফ্রাংকফুর্টে জন্মগ্রহণ করেন। ফ্রাংকফুর্টের ধ্বংসস্তুপই ছিল তার ছোট্টবেলার খেলার মাঠ। তার পরিবার কখনও ফ্রাংকফুর্টে কখনও আবার অলফেনবাখে থেকেছে। এই দুই শহরের স্কুলেই পড়াশোনা করেছেন তিনি। ১০ বছর বয়সেই পদার্থবিজ্ঞানী হওয়ার সিদ্ধান্ত নিয়েছিলেন যদিও এই সিদ্ধান্ত নিয়ে তখনও সংশয় ছিল। এ কারণে লাইনচ্যুত হয়ে একটি ব্যান্ড দলে যোগ দিয়ে সঙ্গিতে মশগুল হয়ে পড়েন। ১৫ বছর বয়সে তিনি বেহালা বাজানো শুরু করেন। স্কুলের অর্কেস্ট্রাতে বেহালা বাজাতেন।
১৯৬৯ সালে মনোবিজ্ঞানী Lore Wagler কে বিয়ে করেন। তাদের ধরে এক মেয়ের জন্ম হয় যখন তারা সুইজারল্যান্ডে ছিলেন। আর ক্যালিফোর্নিয়ায় থাকার সময় একটি ছেলেও হয়। বিনিগের শখের মধ্যে ছিল বই পড়া, সাঁতার কাটা এবং গল্‌ফ খেলা।
১৯৭৮ সালে তিনি আইবিএম এর একটি আমন্ত্রণে সাড়া দিয়ে তাদের জুরিখ গবেষণা গ্রুপে কাজ করা শুরু করেন। সেখানেই হাইনরিখ রোরারের সাথে তার পরিচয় হয়। রোরার এবং বিনিগ একসাথে মিলে স্ক্যানিং টানেলিং অণুবীক্ষণ যন্ত্র (এসটিএম) তৈরি করেন যার জন্য ১৯৮৬ সালে তারা যৌথভাবে পদার্থবিজ্ঞানে নোবেল পুরস্কার লাভ করেছিলেন।
আইবিএম-এ তাদের দলে আরও ছিলেন Christoph Gerber এবং Edmund Weibel। এই গবেষণা গ্রুপ চূড়ান্ত নোবেল পুরস্কার ছাড়াও বেশ কয়েকটি পুরস্কার লাভ করেছিল: জার্মান ফিজিক্স প্রাইজ, Otto Klung Prize, হিউলেট প্যাকার্ড প্রাইজ এবং কিং ফাইসাল প্রাইজ
১৯৯৪ সালে অধ্যাপক গের্ড বিনিগ ডেফিনিয়েন্স প্রতিষ্ঠা করেন যা ২০০ সালে একটি বাণিজ্যিক এন্টারপ্রাইজে পরিণত হয়। বর্তমানে পৃথিবীর অনেক অনেক কোম্পানি এবং প্রতিষ্ঠান তাদের ছবির মান বৃদ্ধির জন্য ডেফিনিয়েন্সের প্রযুক্তি ব্যবহার করে। বর্তমানে এই এন্টারপ্রাইজ জীবন বিজ্ঞান এবং ভূ বিজ্ঞান বিষয়ে উৎসাহী হয়ে উঠেছে। ডেফিনিয়েন্স ঔষধ আবিষ্কার, উন্নয়ন এবং রোগ নিরূপণ প্রক্রিয়ার জন্য বেশ কিছু প্রযুক্তি বাজারজাত করেছে। ভূ বিজ্ঞানের ক্ষেত্রে, ডেফিনিয়েন্সের প্রযুক্তি ব্যবহার করে কৃত্রিম উপগ্রহ থেকে আরও দ্রুত ছবি সংগ্রহ করা যায় এবং সেই ছবিগুলোকে দ্রুত প্রক্রিয়াজাত করা যায়।
খানাত
খানাত বা খাগানাত একটি তুর্কি উদ্ভূত শব্দ যা খান শাসিত একটি রাজনৈতিক ব্যবস্থাকে নির্দেশ করে। আধুনিক তুর্কি ভাষায় শব্দটি "কাগানলিক" বা "হানলিক" নামে এবং মোঙ্গলীয় ভাষায় "খানলিগ" নামে ব্যবহৃত হয়।
মঙ্গোল সাম্রাজ্যের পূর্বে কিছু খানাত স্থাপিত হয়েছিল। যার মধ্যে উল্লেখযোগ্য হল রোরা খানাত।
চেঙ্গিজ খান তার রাজত্বকালে (১২০৬-১২২৭) মঙ্গোল সাম্রাজ্যে তার পরিবারের জন্য আপানিজ স্থাপনের পর, তার পুত্র, কন্যা ও পৌত্রগণ সাম্রাজ্যের বিভিন্ন অংশের উত্তরাধিকারী হন। এই আপানিজ থেকে মঙ্গোল সাম্রাজ্য ও মঙ্গোল খানাতের আবির্ভাব হতে থাকে।
১৭শ শতাব্দীতে খানাতের পরে প্রতিষ্ঠিত ঐরাতসমূহ হল:
মন্দির
মন্দির বলতে বুঝানো হয় কোন একটি বিশিষ ধর্মের ধর্মীয় বা আধ্যাত্মিক কার্যকলাপ যেমন প্রার্থনা ও বলিদান, বা অনুরূপ অনুষ্ঠানাদির জন্য সংরক্ষিত একটি স্থাপনার কাঠামোকে। হিন্দু, বৌদ্ধ, শিখ, জৈন প্রভৃতি ধর্মীয় স্থাপনার সাথে মন্দির শব্দটি যুক্ত।
হিন্দু মন্দির হিন্দু ধর্মাবলম্বীদের উপাসনালয়। হিন্দু মন্দির একটি পৃথক স্থাপনা বা অন্য কোনো স্থাপনার অঙ্গরূপে প্রতিষ্ঠিত হতে পারে। হিন্দু মন্দিরের সর্বাপেক্ষা গুরুত্বপূর্ণ বৈশিষ্ট্য হল মূর্তির উপস্থিতি। সাধারণত যে দেবতার মন্দির, মন্দিরের কেন্দ্রে সেই দেবতার মূর্তি স্থাপিত হয়। মন্দিরে প্রধান দেবতার পাশাপাশি অন্যান্য দেবতাও পূজিত হতে পারেন। অবশ্য কোনো কোনো মন্দির একাধিক দেবতার উদ্দেশ্যে উৎসর্গিত হয়; আবার কোথাও কোথাও মূর্তির বদলে প্রতীকের পূজা হয়ে থাকে।
কসমস: অ্য পারসোনাল ভয়েজ
কসমস: আ পারসোনাল ভয়েজ (ইংরেজি ভাষায়: Cosmos: A Personal Voyage) একটি তের পর্বের মার্কিন টেলিভিশন সিরিজ। সিরিজটি রচনা করেছেন কার্ল স্যাগান, অ্যান ড্রুইয়ান এবং স্টিভেন সোটার। এর অভিনেতা এবং উপস্থাপক ছিলেন কার্ল সাগান।
কেলপি
কেলপি (ইংরেজি ভাষায়: Kelpie) একটি অতিপ্রাকৃত আকার পরিবর্তনকারী জলচর ঘোড়া (ওয়াটার হর্স)। এটি প্রকৃতপক্ষে উভচর এবং কেল্টীয় লোককাহিনী অনুসারে স্কটল্যান্ড এবং আয়ারল্যান্ডের নদী ও পোতাশ্রয়গুলোতে এরা দাপিয়ে বেড়াতো। এই পৌরাণিক প্রাণী নিয়ে হলিউড থেকে একটি চলচ্চিত্র মুক্তি পেয়েছে যার নাম ।
জোনাথন ডেমি
Azizul Islam Shamim
রবার্ট জোনাথন ডেমি (ইংরেজি ভাষায়: Robert Jonathan Demme) (জন্ম: ২২শে ফেব্রুয়ারি, ১৯৪৪) একাডেমি পুরস্কার বিজয়ী মার্কিন চলচ্চিত্র পরিচালক, প্রযোজক এবং লেখক।
আজিজুর রহমান (চলচ্চিত্র পরিচালক)
আজিজুর রহমান (জন্ম ১০ অক্টোবর, ১৯৩৯) একজন বাংলাদেশী চলচ্চিত্র পরিচালক। পরিচালক এহতেশামের সহকারী হিসেবে তিনি চলচ্চিত্রে কর্মজীবন শুরু করেন। তার পরিচালিত প্রথম চলচ্চিত্র লোককাহিনী নির্ভর "সাইফুল মুল্‌ক্‌ বদিউজ্জামাল" (১৯৬৭)। তিনি "অশিক্ষিত" (১৯৭৮), "মাটির ঘর" (১৯৭৯), "ছুটির ঘণ্টা" (১৯৮০) চলচ্চিত্র পরিচালনা করে খ্যাতি অর্জন করেন।
আজিজুর রহমান ১৯৩৯ সালের ১০ অক্টোবর সান্তাহার রেলওয়ে জংশন শহরের কলসা সাঁতাহার মহল্লায় জন্মগ্রহণ করেন। তার পিতার নাম রুপচাঁন প্রামানিক। তিনি স্থানীয় আহসানুল্লাহ ইনস্টিটিউট থেকে এসএসসি পাস ও ঢাকা সিটি নাইট কলেজ থেকে এইচএসসি পাস করেন। এরপর তিনি চারুকলা আর্ট ইনস্টিটিউটে কমার্সিয়াল আর্টে ডিপ্লোমা করেন।
১৯৫৮ সালে চলচ্চিত্র পরিচালক এহতেশামের সহকারী হিসেবে "এ দেশ তোমার আমার" চলচ্চিত্রে কাজ করেন। এর পূর্বে তিনি ও সুভাষ দত্ত এভারগ্রিন পাবলিসিটিতে চলচ্চিত্রের ব্যানার তৈরি করতেন। দুজনে এহতেশাম ও তার ভাই মুস্তাফিজের সাথে পরিচিত হন শান্তাহারের মিনার সিনেমা হলে। সে সময় তিনি বংশালে থাকতেন। তিনি রাজার দেউড়িতে এহতেশামের লিও ফিল্মসের অফিসে দেখা করতে যান। তিনি এহতেশামকে তার চলচ্চিত্রে শিল্প নির্দেশনার কাজের আগ্রহ দেখান। তিনি জানান এই কাজ সুভাষ দত্ত করবে এবং রহমানকে তার সহকারী হিসেবে যোগ দিতে বলেন। ১৯৫৮ থেকে ১৯৬৭ সাল পর্যন্ত তিনি এহতেশাম ও মুস্তাফিজের সাথে সহকারী পরিচালক হিসেবে কাজ শুরু করেন।
তার পরিচালিত প্রথম চলচ্চিত্র ময়মনসিংহের লোককথা নিয়ে সাইফুল মুল্‌ক্‌ বদিউজ্জামাল (১৯৬৭)। সে সময় তিনি এহতেশামের "চকোরী" চলচ্চিত্রে সহকারী হিসেবে কাজ করছিলেন। লিও ফিল্মসের নির্মাণ ব্যবস্থাপক আলী তাকে একজন প্রযোজন হতে আগ্রহী ব্যক্তির সাথে পরিচয় করিয়ে দেয়। পরিচালনা জীবনের শুরুতেই লোককাহিনী ভিত্তিক চলচ্চিত্র নির্মাণে তিনি অনাগ্রহ দেখালেও এহতেশামের উপদেশে এই ছবিটি নির্মাণ করেন। আশরাফ সিদ্দিকীর গল্প অবলম্বনে ছবিটি তিনি বাংলা ও উর্দু দুই ভাষাতেই নির্মাণ করেন। উর্দু ভাষায় ছবিটির নাম ছিল "মেরে আরমান মেরে স্বপ্নে"। ছবিটিতে শ্রেষ্ঠাংশে অভিনয় করেন সুজাতা ও আজিম। এটি পূর্ব ও পশ্চিম পাকিস্তান, দুই স্থানে হিট হয়। পরের বছর আবার সুজাতা-আজিম জুটিকে নিয়ে নির্মাণ করেন জমিদারি প্রথার বিরুদ্ধে কৃষকদের আন্দোলন নিয়ে "মধুমালা"। ১৯৬৯ সালে তিনি "সমাধান" চলচ্চিত্রের শুটিং শুরু করেন। কাজ সমাপ্ত হলেও ছবিটি মুক্তি পায় ১৯৭২ সালে বাংলাদেশের স্বাধীনতা যুদ্ধ শেষ হওয়ার পর। এটি ছিল মুক্তিযুদ্ধ পরবর্তী স্বাধীন বাংলাদেশে মুক্তিপ্রাপ্ত দ্বিতীয় চলচ্চিত্র। ছবিটি ২৫ সপ্তাহ প্রেক্ষাগৃহে চলেছিল।
তার পরিচালিত শিশুতোষ চলচ্চিত্র "অশিক্ষিত" ও "ছুটির ঘন্টা" চলচ্চিত্র দুটি দেশে ও দেশের বাইরে প্রশংসিত হয়। অশিক্ষিত চলচ্চিত্রে বয়স্কদের শিক্ষাগ্রহণে কোনো বয়স নেই সেটা দেখানো হয়েছে এবং শিক্ষাকে সারা বাংলায় ছড়িয়ে দেয়ার কথা বলা হয়েছে। "ছুটির ঘন্টা" চলচ্চিত্রে অপরাধবোধ প্রায়শ্চিত্য, চাঞ্চল্য, মৃত্যু মিলিয়ে সচেতনতাকে আহ্বান করা হয়েছে। অন্যান্য চলচ্চিত্রগুলোর মধ্যে "স্বীকৃতি", "অপরাধ", "গরমিল", "মায়ের আচঁল", "জনতা এক্সপ্রেস" প্রভৃতি। ২০১৬ সালে তিনি "মাটি" নামে একটি মুক্তিযুদ্ধভিত্তিক চলচ্চিত্র নির্মাণ শুরু করেন। মুক্তিযুদ্ধ নিয়ে এটি তার প্রথম কাজ।